NUNS: Tužba Gašića protiv KRIK-a signal gušenja novinarskih sloboda - KRIK\nŽeljko Bodrožić predsednik NUNS-a (foto: mc.rs)\nTužba koju je direktor Bezbednosno-informativne agencije Bratislav Gašić podneo protiv redakcije KRIK uznemirujući je signal da se guše novinarske slobode, saopštilo je danas Nezavisno udruženje novinara Srbije (NUNS). Gašić je tužio KRIK zbog prisluškivanog razgovora sa suđenja kriminalcu Zoranu Jotiću Jotki u kom se on pominje i tražio je pola miliona dinara.\n„NUNS izražava zabrinutost zbog mnogobrojnih tužbi protiv medija u poslednje vreme za nešto što je u opisu njihovog posla. Ovaj poslednji primer u kojem direktor BIA tuži redakciju koja istražuje konekcije korupcije, politike i kriminala šalje uznemirujući signal da se novinarska profesija nalazi pred novim-starim oblikom gušenja slobode izražavanja. Slično se dešavalo krajem devedesetih na vrhuncu represije Miloševićevog režima“, navodi se u saopštenju NUNS-a.\nIz udruženja podsećaju da je zakonom propisano da su nosioci javnih funkcija dužni da trpe iznošenje kritičkih mišljenja, u vezi sa obavljanjem njegove funkcije bez obzira na to da li se oseća lično povređenim iznošenjem tih mišljenja. Navode i da će o ovom slučaju obavestiti međunarodne organizacije.\nPodsetimo, Gašić je tužio KRIK zbog teksta u kome su preneti detalji sa suđenja poznatom kruševačkom kriminalcu Zoranu Jotiću Jotki i njegovim saradnicima, a konkretno se radilo o prisluškivanim razgovorima koji su među dokazima i pušteni su na suđenju.\nU jednom od razgovora čuje se kako optuženi član grupe Saša Zoraja kaže da Jotić ne mora da brine za svoju bezbednost jer je „Bratislav Gašić kod njega na kazanu“. Ovaj izraz u kriminalnom rečniku znači primanje novca od nekoga.\nGašić u tužbi tvrdi da su mu time povređeni ugled i čast jer je novinarka KRIK-a „zlonamerno interpretirala prisluškivani razgovor“, kao i da je zbog ovog teksta proživeo stres, da oseća psihičke i fizičke tegobe. Gašić je tužio KRIK, njegovog urednika Stevana Dojčinovića, kao i novinarku Milicu Vojinović i traži da mu se isplati pola miliona dinara.\nDirektor BIA-e u tužbi demantuje da je primao novac od Jotića i lažno optužuje novinare da nisu pokušali da provere informacije pre objavljivanja, iako su mu pitanja poslata mejlom dan pred objavljivanje. On nije objasnio zašto kriminalci ovako govore o njemu, a nije želeo da razgovara čak ni nakon objavljivanja kada ga je novinarka pozvala telefonom.\nDojčinović je zbog toga rekao da se redakcija KRIK-a ne plaši tužbe jer je posao urađen profesionalno.\n„Ono što je poražavajuće je to što predstavnici vlasti u Srbiji sve više tuže medije iako to nije nešto što je prikladno za države koje za sebe tvrde da su demokratske“, smatra urednik KRIK-a.


Olujno nevreme u Češkoj i Poljskoj\n1. april/travanj, 2015.\nVetar orkanske snage uz sneg i pljuskove ne jenjava u Srednjoj Evropi, lomi drveće, odnosi krovove, zaustavljava vozove i prevrće velike kamione.\nI drumski i železnički saobraćaj i danas je u Češkoj u haosu zbog olujnog vetra sa pljuskovima i mestimično i snegom.\nNa istoku Češke blizu Opave iz šina je jutros iskočio putnički voz kada je naleteo na oboreno drvo ali na sreću niko u udesu nije povređen, saopštila je portparolka Čeških železnica Ratka Pistorijusova.\nNoćne oluje zaustavile su železnički saobraćaj i na nekim prugama u južnoj Češkoj, gde su železnice imale problema da uopšte prevezu putnike, pošto na klizave drumove nisu mogli ni autobusi koje su iznajmile.\nZimsko nevreme, koje je kao prvoaprilska šala zahvatilo Češku, Slovačku i Poljsku, pokvarilo je i oproštajno iznenađenje koje su Česi spremili za 516 američkih vojnika koji sa svojim oklopnim transporterima i borbenim vozilima u konvoju pod zastavom NATO danas napuštaju Češku.\nU poslednjem trenutku otkazana je zbog jakog vetra počasna pratnja konvoju koji je jutros krenuo iz Praga - od Praga do granice sa Nemačkom konvoj je trebalo da u niskom letu da prate dva aviona gripen češkog vojnog vazduhoplovstva.\nOrkanski vetar, čak i mini tornado, divlja već treći dan i u susednoj Poljskoj, pre svega u zapadnim i južnim oblastima zemlje, ali vetar iako slabiji omeo je vazdušni saobraćaj i na severu, pošto nekoliko civilnih aviona zbog olujnog nevremena nije moglo da sleti na međunarodni aerodrom u Gdanjsku i moralo je na rezervni u Varšavu.


Gaia namaz sa paradajzom i kinoom, 180g cena akcija Srbija\nGaia namaz sa paradajzom i kinoom, 180g cene\n- Brend: Gaia_healthy_food, Dobavljač: Prpa Jomi, Način proizvodnje: Vegan, Način proizvodnje: Vegetarian, Namena: Mršavljenje, Namena: Pritisak, Nutritivne informacije: Visok nivo minerala, Nutritivne informacije: vlakna (više od 10g na 100g), Obli...... specifikacija\nBrend: Gaia_healthy_food, Dobavljač: Prpa Jomi, Način proizvodnje: Vegan, Način proizvodnje: Vegetarian, Namena: Mršavljenje, Namena: Pritisak, Nutritivne informacije: Visok nivo minerala, Nutritivne informacije: vlakna (više od 10g na 100g), Obli,,\nEPonuda nije internet prodavnica već Vam omogućava da brzo i lako nađete Gaia namaz sa paradajzom i kinoom, 180g po najjeftinijoj ceni. Naš cilj je da kupci budu što bolje informisani o ponudi Gaia namaz sa paradajzom i kinoom, 180g na tržištu Srbije. Vrlo lako nalazite željeni proizvod za kategoriju Biljni namazi cene, ne morate da lutate od sajta do sajta za Gaia Biljni namazi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gaia namaz sa paradajzom i kinoom, 180g sa PRODAVCEM. EPonuda ne može da garantuje potpunu tačnost specifikacije i slika za Gaia namaz sa paradajzom i kinoom, 180g. Pre kupovine, podatke za Gaia namaz sa paradajzom i kinoom, 180g proverite na sajtu PROIZVOĐAČA.


Smanjen broj novozaraženih u Pljevljima u prethodnom kumulativnom periodu - PV Informer Smanjen broj novozaraženih u Pljevljima u prethodnom kumulativnom periodu - PV Informer\nSmanjen broj novozaraženih u Pljevljima u prethodnom kumulativnom periodu\n2 sedmice pre 886 pregleda Izvor: ijzcg\nU Pjevljima je u periodu od 20. marta do 2. aprila registrovan 291 slučaj infekcije virusom covid-19. To je 39 slučajeva manje u odnosu na prethodni kumulativni period.\nTrenutno se Pljevlja nalaze u trećoj grupi po broju zaraženih na 100.000 stanovnika, sa 1077,54 zaražena na 100.000.\nVrijednosti kumulativnih stopa incidencije COVID-19 za period od 14 dana predstavljaju najadekvatniju mjeru epidemiološkog rizika obolijavanja. Računanje i objavljivanje vrijednosti ovih stopa na opštinskom, kao i na nivou cijele države, vrši se sedmično i informativnog je karaktera.\nNa osnovu svih registrovanih slučajeva obolijevanja u periodu od subote 20. marta u 00:00h do i zaključno sa petkom 02. aprilom 2021. u 24:00 h, izračunate su vrijednosti 14-dnevnih opštinskih stopa kumulativne incidencije za navedeni period i sačinjena je lista opština koja slijedi:\nPraćenje kretanje broja oboljelih po danima (epidemijske krive) za svaku od opština moguće je sa sledećeg linka.


U Sarajevu javna rasprava o Nacrtu strateškog plana ruralnog razvoja BiH | Poslovnisvijet\nU Sarajevu javna rasprava o Nacrtu strateškog plana ruralnog razvoja BiH\nJavna rasprava o Nacrtu strateškog plana ruralnog razvoja Bosne i Hercegovine održana je danas u Federalnom zavodu za poljoprivredu u Sarajevu.\nRaspravu je za područje Federacije BiH organiziralo Federalno ministarstvo poljoprivrede, vodoprivrede i šumarstva u saradnji s Ministarstvom vanjske trgovine i ekonomskih odnosa BiH, te projektom FARMA II.\nImajući u vidu da je usvajanje Strateškog plana ruralnog razvoja BiH preduslov za ostvarivanje pristrupa sredstvima iz EU IPA fonda za oblast poljoprivrede i ruralnog razvoja u BiH, ovaj dokument je od presudne važnosti za poljoprivredu, ali i proces pridruživanja BiH Europskoj uniji.\nFederalni ministar poljoprivrede, vodoprivrede i šumarstva Šemsudin Dedić naglasio je da će se javna rasprava o ovom dokumentu nastaviti, te da se tek od početka septembra očekuje stavljanje u proceduru prijedloga strateškog plana ruralnog razvoja.\nDedić zahtijeva da se proces javne rasprave o ovom dokumentu vodi tokom cijelog augusta i da svi kantoni i općine budu još jednom upozorene da trebaju dati svoje mišljenje kako bi dokument u konačnici bio što kvalitetniji.\n“Očekujemo konstruktivne prijedloge, primjedbe i sugestije da bi konačan tekst ovog dokumenta bio što kvalitetniji i u potpunosti fokusiran ne samo na rješavanje potreba poljoprivredne proizvodnje i prerade nego i rješavanje brojnih pitanja ruralnog prostora i populacije koja na njemu živi”, rekao je ministar.\nNada se da će na ovaj način BiH biti otvorena vrata IPA fondu, ali i poslužiti zainteresovanim investitorima, kreditorima i donatorima kao podloga za usmjeravanje njihovih aktivnosti.\nOčekuje da će implementacija ovog strateškog plana rezultirati stvaranjem preduslova za rast konkurentnosti poljoprivrednog sektora, boljom zaštitom okoliša, stvaranjem novih izvora prihoda i zapošljavanjem na ruralnom prostoru, kao i povećanjem nivoa životnog standarda ruralnog stanovništva u BiH.\nDodao je da su ulogu u izradi dokumenta imali USAID i Sida putem projekta FARMA II, koji su finansijski i organizacijski podržali njegovu izradu.\nPrezentaciju dokumenta i javnu raspravu vodio je šef Odjela za ruralni razvoj Federalnog ministarstva poljoprivrede, vodoprivrede i šumarstva Pejo Janjić, koji je, također, član međuresorne komisije koja je radila na izradi Nacrta strateškog plana ruralnog razvoja Bosne i Hercegovine za period od 2018. do 2021. godine.\nJanjić je kazao Feni da će javna rasprava o istoj temi biti održana u Distriktu Brčko i Banjoj Luci, a na kraju i na državnom nivou, čime će biti zaokružen prvi krug procesa javne rasprave.\n“Drugi dio te nastavak javne rasprave će biti održan putem web-stranice Ministarstva vanjske trgovine i ekonomskih odnosa, tako da će u narednih mjesec dana ljudi moći dati svoje primjedbe, sugestije i prijedloge za dopunu, doradu ili poboljšanje ovog teksta. Strateški plan je važan, prije svega, jer daje okvir za vođenje poljoprivredne politike vezane za ruralni razvoj u cijeloj BiH”, rekao je Janjić.\nCilj je da bude osigurana podrška javnosti za usvajanje ovog dokumenta kojim će biti otvorene mogućnosti za povećanje konkurentnosti sektora, izvore prihoda na ruralnom prostoru i očuvanje okoliša uz uključenje lokalne zajednice u rješavanje ključnih pitanja ruralnog prostora.\nJanjić naglašava da su na inicijativu Europske komisije u strateški plan uvrštene i dodatne oblasti “koje nisu čisto ruralni razvoj”, ali su vrlo važne za poljoprivredu u BiH, prije svega radi stvaranja ambijenta za izvoz bh. proizvoda, a to se odnosi na sigurnost hrane, veterinarsku i fitosanitarnu zaštitu, uspostavu baze podataka i institucija koje su neophodne za povlačenje sredstava iz europskih fondova.\n“Kao šlag na tortu dolazi mogućnost da se na temelju ovog dokumenta povuku sredstva iz IPA-e II i očekujemo da ćemo zahvaljujući tom dokumentu imati godišnje oko deset miliona eura na raspolaganju za oblast poljoprivrede i ruralnog razvoja”, objašnjava Janjić.\nDodaje da su za usvajanje ovog dokumenta delegacija Europske unije dala precizne rokove koje je potrebno ispoštovati, u suprotnom BiH neće ući u indikativni strateški dokument Europskog parlamenta i neće imati na raspolaganju spomenuta sredstva.\nDokument predstavlja osnovu za usmjeravanje svih planova i programa ruralnog razvoja na svim nivoima vlasti, te je vežno da svi nivoi, kao i privatni i nevladin sektor, sudjeluju u procesu njegove pripreme.\nOznake:EU FONDOVIJAVNA RASPRAVARURALNI RAZVOJ\nPrethodna : Milion tona boksita leži ispod Grmeča\nSlijedeća : Vozovi će se u Kini kretati 350 km/h


Investicioni forum "Belgrade Venture Forum" završen je u Beogradu uručivanjem nagrada za najbolji projekt za startap ideju. Prvo je pripalo domaćoj firmi "Stroberi enerdži" (Strawberry energy) za solarni punjač za mobilne telefone.\nAmbasador SAD u Beogradu Kajl Skat rekao da je ovaj događaj fokusiran na samu suštinu onoga što čini dinamičan privatni sektor - mlade ljude sa idejom spremne da svoje snove pretvore u stvarnost.\n"Nikada u istoriji nismo živeli u vremenu u kojem je lakše pretočiti nove ideje u realnost", ocenio je Skat, dodajući da su SAD preko organizacije USAID od 2001. godine investirale više 350 miliona dolara za podršku razvoja srpske privrede.\nSvoje ideje na Forumu, koji se organizuje uz podršku Privredne komore Srbije, predstavilo je 35 preduzetnika iz deset zemalja pred više od 50 investitora, koji upravljaju fondovima vrednim više od milijardu evra, i koji su spremni da investiraju od 25.000 do više miliona evra po kompaniji.\nMiloš Došen, organizator foruma i izvršni direktor organizacije SEVEN (Serbian Venture Network) rekao je da su kompanije imale prezentacije pred investitorima tokom dvodnevnog foruma i da pobednici dolaze iz inovativnih oblasti - zelene energije, "izmenjene stvarnosti" (VR), medicinskih naprava i informacionih tehnologija, prenosi agencija Tanjug.\nNagrade su, takođe, dobile firme "Lajv vju studio", "Arturus", "Telekardio", "Festomat" i "Mobikupon".\nInvestitori su pokazali interesovanje da izuzetne projekte investiraju od 10.000 do nekoliko miliona evra po kompaniji, a fondovi kojima upravljaju su vredni više od tri milijarde evra.\nSiniša Perović iz Majkrosoft Srbija (Microsoft ) rekao je da je ključna stvar u tom procesu da stvorimo dovoljno malih firmi koji će zapošljavati 10, 15 ili 20 ljudi jer samo tako lokalna ekonomija može da ide napred.\nPerović je naveo da je startap scena sve je jača i jača svaki dan, što pokazuje i održavanje Venture foruma u Beogradu.\nMinistarka državne uprave i lokalne samouprave Ana Brnabić založila se danas za jaču podršku inovativnim kompanijama i startap projektima, kako bi Srbija "uhvatila priključak sa četvrtom industrijskom revolucijom".\nDrugi uzastopni godišnji skok Srbije na Duing biznis listi Svetske banke potvrda je da se intenzivno sistemski radi na unapređenju svih kljiučnih poslovnih karakteristika u Srbiji, izjavila je Brnabić.\nMinistarka je rekla da ohrabruje činjenica da se u strukturi srpskog izvoza udeo ICT sektora konstatno povećava, precizirala je da je u prethodnoj godini nešto više od 4,0 odsto ukupnog srpskog izvoza, odnosno 611 miliona evra, iznosio upravo sektor informaciono-komunikacionih tehnologija.\n"U prvih devet meseci 2016. godine, izvoz ICT usluga je iznosio 529 miliona evra, što ukazuje da će u tekućoj godini ovaj izvoz biti na istom ili višem nivou nego lani," rekla je Brnabić.


Javno osvetljenje u južnom Banatu u rukama privatnika: U mraku se bolje vidi - Pančevo.city\nPosle Plandišta, Kovačice, Vršca i Pančeva, javno-privatno partnerstvo u oblasti javne rasvete zaključila je i opština Opovo. Zajedničko za gotovo sve gradove i opštine koje smo proveravali u južnom Banatu su iste mađarske firme i loš kvalitet nove rasvete\nTrend poveravanja posla javnog osvetljenja privatnim partnerima, prisutan je poslednjih godina širom Srbije, pa i južnog Banata. To su najzastupljeniji projekti u državi – od oko 170 projekata koje je odobrila Komisija za javno-privatna partnerstva (JPP), trećina se odnose na LED rasvetu. Trajanje tih projekata je u proseku 10 do 15 godina, a obaveze privatnog partnera su priprema projektne dokumentacije, radovi na nabavci, transportu, demontaži, montaži, odlaganju stare opreme, instalaciji upravljačke opreme i izradi projekta izvedenog stanja. Javni partner plaća troškove potrošene struje kao i ranije i plaća mesečnu naknadu privatnom partneru u trajanju ugovora. Cela ta naknada se finansira iz uštede struje, tako da su JPP projekti LED rasvete „bezbolni“ po budžet, kažu stručnjaci.\nVeći deo poslova u Srbiji, kako je objavio BIRN, dobile su iste firme iz Mađarske, Slovenije i Srbije – Elios SRB, ESCO Elios, ENEF, U Light Kft, Resalta, Keep Light i njihovi partneri, a povezane su sa ljudima bliskim mađarskom premijeru Viktoru Orbanu, premijerki Srbije Ani Brnabić i predsedniku Srbije Aleksandru Vučiću, odnosno vladajućoj Srpskoj naprednoj stranci.\nPrema istraživanju BIRN-a, ova grupa firmi je od 2016. do kraja 2019. godine pobedila na 22 od 24 tendera za rasvetu.\nIste firme angažovane su i u opštinama južnog Banata – Kovačici, Plandištu, Vršcu, a nedavno je i predsednik opštine Opovo Miloš Markov potpisao ugovor o javno-privatnom partnerstvu sa firmom ESCO ELIOS.\nI u prestonici južnog Banata Gradu Pančevu je nedavno realizovan projekat javno-privatnog partnerstva u oblasti javnog osvetljenja. U odnosu na ostala mesta, Pančevo je angažovalo ruske firme, grupu ponuđača koju predstavlja Boss Lighting Group iz Moskve, i jednu pančevačku Gradcom build DOO. U februaru 2020. godine grad Pančevo zaključio je ugovor vredan 10 miliona evra na period od 15 godina, a tokom maja u gradu su postavljene nove LED svetljike.\nJavno osvetljenje u Kraljevačkoj ulici\nDa li je monopol mađarski firmi problematičan i zašto, i šta građani mogu da urade ukoliko nisu zadovoljni kvalitetom javnog osvetljenja? Dr Vladimir Vasiljev, ekspert za javno-privatna partnerstva, doktorant na Fakultetu političkih nauka na temi javno-privatnog partnerstva, koji je na čelu prve specijalizovane konsultantske kuće koja radi isključivo projekte JPP, kaže da je u državama sa korumpiranim pravosuđem i nerazvijenim tržištem normalno da sve poslove vode igrači bliski vlasti. U razvijenim državama je, kako kaže princip isti, ali je veća konkurencija, pa se stvara privid transparentnosti i demokratije, ali u suštini je prevara ista.\nVasiljev je pesimističan u pogledu toga šta građani mogu da urade ukoliko nisu zadovoljni uslugama.\n„Još je Noam Čomski pre više decenija rekao da Amerikanci žive u demokratiji pet minuta svake četiri godine odnosno kada izađu da glasaju. Sve ostalo, uključujući i to glasanje, jeste šarena laža i dimna zavesa iza koje se krije besomučna pljačka. Verovatno je zato Volter još u 19. veku definisao državu kao aparat pomoću kojeg mala manjina na vrhu presipa novac većine u svoje džepove. Od tada se ništa nije promenilo, osim usavršavanja aparata. Građani su jednako neprosvećeni i slepi, a ekipa na vrhu je jednako pohlepna”, kaže Vasiljev.\nTrotoari u mraku\nOsim što su na svim tenderima u pomenutim južnobanatskim opštinama i gradovima, izabrani partneri bili su i jedini ponuđači, što potencijalno može biti problematično. Zajedničko za pojedine opštine i gradove u kojima su poslove dobile mađarske firme je loš kvalitet rasvete.\nKako smo saznali od građana i građanki Vršca, ali i meštana Plandišta i Kovačice, osvetljenost tih gradova i naseljenih mesta je lošija nego ranije, a posebno je kritična vidljivost na trotoarima. U Pančevu je ista situacija, što govori i nezadovoljstvo građana i građanki, pre svega na društvenim mrežama, iako u Pančevu rasvetu nisu radile mađarske firme koje su pobedile na tenderima u ostalim mestima južnog Banata.\nNezadovoljni su i građani i građanke i u drugim vojvođanskim gradovima (Stara Pazova i Bečej), gde su mađarske firme „umešale” prste u javnu rasvetu.\nNikola Ćebić, diplomirani inženjer elektrotehnike i sudski veštak za tu oblast, kaže za Pančevo Si Ti da postoje standardi za javnu rasvetu iz 2016. godine, koji definišu nivo sjajnosti u zavisnosti od različitih okolnosti. Naš sagovornik kaže da elaborati za projekte moraju da postoje, i da mora da ih odobri Ministarstvo, ali je pitanje da li je u praksi sve urađeno prema projektu.\n„Moglo je da se desi da se uzmu jeftinije lampe drugog proizvođača koje nisu saobrazne dokumentaciji, i to se često dešava da se prilikom izvođenja radova izvođač nekad i samoinicijativno opredeli za jeftiniju varijatnu kako bi uštedeo”, navodi Ćebić.\nOn pak napominje da iako je smisao zamene običnih svetiljki LED sijalicama povećanje energetske efikasnosti, to ne može da bude urađeno na uštrb osnovne funkcije javnog osvetljenja, a to su bezbednost i estetsko-urbanistički komponenta. Dodaje da građani očigledno nisu zadovoljni novom rasvetom, i da je kvalitet osvetljenja niži nego ranije, ali to nije do sada tehnički utvrđeno.\nDvesta odsto bolje osvetljenje\nJavno-privatno partnerstvo u oblasti javnog osvetljenja prva je realizovala Opština Pladište. Tender je raspisan 2017. godine, a ugovor zaključen u maju naredne godine, sa mađarskim firmama Smart energy investment KFT, dok su članovi zajedničke ponude bili Time partner doo, ogranak U light KFT Novi Sad, U light KFT Budmipešta, U light ESCO KFT, podizvođač Keep light ESCO, podizvođač Keep light i Tehnika AD Vršac.\nPosao je bio vredan 397.000 evra, a zamenjeno je 1.328 broj sijalica. U julu iste godine, Opština Plandište je sa opštinom Rekaš u Rumuniji krenula u rešavanje problema neefikasnog sistema javne rasvete.\nKako su tada izvestili iz opštine, ove dve opštine postale su glavni partneri na IPA projektu – prekogranične saradnje na unapređenju sistema javnog osvetljenja, vrednom preko 200 miliona dinara.\nNamera je da se smanji potrošnja energije u sistemu javnog osvetljenja i na taj način smanje troškovi koji se finansiraju iz budžeta opštine. Na ovaj način želi se podići i svest o uštedi energije i korišćenju obnovljivih izvora energije, saopšteno je tada iz opštine, a načelnik nadležnog Odeljenja u Opštini Plandište Miloš Manojlović rekao da je na osnovu projektno-tehničke dokumentacije predviđeno da javna rasveta u centralnim gradskim ulicama Plandišta bude u potpunosti rekonstruisana, dok u drugim ulicama postojeći izvori svetlosti treba da budu zamenjeni novim, na već postojećim stubovima.\nNije jasno zbog čega je ovaj projekat pokrenut istovremeno sa realizacijom javno-privatnog partnerstva, a to nam nisu pojasnili ni u Opštini Plandište, iz koje nismo dobili odgovor. S druge strane, pojedini meštani Plandišta bili su raspoloženi da nam prenesu kako su zadovoljni novom rasvetom. Od njih smo čuli da je ulično osvetljenje gore nego ranije, i da je posebno loša rasveta u naseljenim mestima oko Plandišta.\nNišta bolja situacija nije ni u Opštini Kovačici, koja je takođe javnu rasvetu predala u ruke mađarskim privatnicima tokom 2019. godine. Potpisivanjem ugovora na 13 godina, sa firmom ESCO ELIOS, zamenjeno je 2.960 svetiljki, a ovom investicijom, kao i sa još njih dvadesetak ponosi se i mađarska firma, koja na svom sajtu navodi Kovačicu kao jednu od referenci.\nNakon opština Plandište i Kovačica, i u Opština Opovo je ušla u posao javno-privatnog partnerstva za javno osvetljenje. Ugovor vredan 83,7 miliona dinara, sa firmom ESCO ELIOS DOO potpisan je 10. maja ove godine, a predviđa zamenu 1.267 komada starih svetiljki novim LED svetiljki proizvođača Tungsram.\nIz opštine poručuju da je na ovaj način lokalna samouprava omogućiti bolje uslove svojim građanima u objasti javnog osvetljenja, i dodaju da će se novim LED osvetljenjem dobiti bolja i efikasnija rasveta, čime se značajno smanjuju izdaci za električnu energiju i održavanje javnog osvetljenja, i značajno smanjenje zagađenosti vazduha kroz emisiju CO2.\nIpak, da li su čelnici Opštine Opovo znali da poveravaju posao firmi koja uporno montira LED svetiljke koje, sudeći po utisku građana, ne obezbeđuju zadovoljavajuće osvetljenje, nismo saznali jer nam iz opštine na to i druga pitanja nisu odgovorili. Uvidom u konkursnu dokumentaciju, primetili smo da je nakon raspisivanja tendera stiglo više pitanja zainteresovanih pravnih lica za učešće na njemu, među kojima su bila i ona koja se, kako su objasnili, odnose na diskriminatorski karakter i ograničavanje konkurentnosti zahtevima (tipa ograničavanje oblika svetiljki na kružni u parku, ograničavanje opreme na jednog proizvođača u vezi sa elementima kućišta, izjava o ekskluzivnosti u vezi sa proizvođačem svetiljki). Te primedbe je opština prihvatiila i izmenila konkursnu dokumentaciju, a na pitanja kako su se ovakvi kriterijumi našli u konkursnoj dokumentaciji, ostali smo bez odgovora.\nSklopljen ugovor o novoj LED rasveti u Opovu, foto: Opština Opovo\nNadležni u Gradu Vršcu, koji je ušao u javno privatno-partnerstvo u februaru ove godine, izračunali su da će za 12 godina uštedeti najmanje 379.000 evra. Obaveza privatnih partnera Smart Energy Investment Kft i Tehnika AD Vršac, je da pored obezbeđivanja finansiranja investicije u celosti, održava sistem javne rasvete i obavlja sve neophodne tehničko-tehnološke funkcije tokom ugovorenog perioda, a vrednost ugovora 4,5 miliona evra.\nIz grada su naveli da je zamenjeno 5.600 svetiljki i ugrađen je savremeni sistem upravljanja kojim se ostvaruje ušteda od 70 odsto električne energije. Novo osvetljenje biće bezbednije za stanovništvo i saobraćaj sa 204 odsto bolje osvetljenosti!\nOpština Kovačica će kako kažu nadležni uštedeti 250.000 evra, a Pančevo, koje je trošilo milion evra na održavanje rasvete, sada će uštedeti najmanje 50.000 evra godišnje.\nKada se izdvojena sredstva za zamenu i održavanje LED sijalica podele na broj svetiljki, dobija se računica da je se za jednu sijalicu, u zavisnosti od grada, izdvaja od 600 do 800 evra za kupovinu, montažu i održavanje po jednoj lampi. Na pitanje da li je to realna cena, dr Vladimir Vasiljev odgovara:\n„Nisam stručnjak za elektroinstalacije i njihove cene na tržištu, ali znam da su sve javne nabavke u celom svetu ’naduvane’ u pogledu cena. Razlika je što se u razvijenim zemljama, prema istraživanjima, cene naduvavaju u proseku za 20-30 odsto, dok je u Srbiji rezultat bio od 60 do 90 odsto oko 2010. godine. Poslednjih desetak godina mislim da smo postali rekorderi u svetu u ’naduvavanju’ cena i da se one sada mere hiljadama procenata. LED rasveta je najmanja šteta s obzirom na to šta se radi sa novcem poreskih obveznika u Srbiji danas i projekti LED rasvete su najmanje štetni po budžet, ako je za utehu”, objašnjava Vasiljev.\nS druge strane, građani se pitaju da li je lokalna samouprava mogla sama da zameni obične sijalice LED svetiljkama, i da održava javnu rasvetu iz ušteda od električne energije, umesto javnog partnera? Vasiljev odgovara negativno jer lokalne samouprave, kako kaže, nemaju finansijsku autonomiju i kadrovske kapacitete odnosno znanje.\n„Na to treba dodati da se nijedan gradonačelnik ili predsednik opštine u Srbiji ne pita ništa bez odobrenja centrale stranke u Beogradu. Najčešće im stižu gotova rešenja i projekti, a njihovo je da ne razmišljaju mnogo i da ćute i potpisuju šta im se dostavi s vrha“, ističe Vasiljev.\nDa su taj posao opštine i gradovi sami uradili, makar i fazno, direktno bi imali korist od uštede struje, koje bi, kako procenjuje Nikola Ćebić, iznosilo barem 75 odsto.\n„Priča da Pančevo nema novca da investira u nove LED sijalice, nije realna posebno ako imamo u vidu da su na primer za rekonstrukciju Gradskog keja i parka uzeli velike kredite”, napominje Ćebić.\nS druge strane, kako kaže Vasiljev, „ušteda struje od LED sijalica je realna, ali ako javni sektor želi zaista da brine o štednji budžeta, treba da prepolovi broj zaposlenih u javnom sektoru, da ukine preko 100 državnih agencija, smanji broj poslanika na svim nivoima na polovinu, ukine apanaže u svim nadzornim odborima i donacije gubitaškim javnim preduzećima i odlivanje novca za držanje lažnog kursa dinara. Sve ovo što sam nabrojao bi uštedelo godišnje preko pet milijardi evra.”\n„Za taj novac bi cela Srbija svetlela kao božićna jelka i ostalo bi novca da svi putevi i pruge budu novi u roku od tri godine”, zaključuje Vasiljev.\njavno-privatna partnerstva Platforma za odgovorno upravljanje javnim finansijama Švedska agencija za međunarodni razvoj i saradnju (SIDA)\n2 Comments\tto: Javno osvetljenje u južnom Banatu u rukama privatnika: U mraku se bolje vidi\nPoslednji korak da nam i vizuelno SNS rezima stavi do znanja da nas vodi u mrak proslosti su mracne ulice naseg grada.Nazalost taj sve veci mrak,nekada grada koji se mogao ponositi ulicnim osvetljenjem,uticace i na sve punije dzepove vladajuce mafije i njihovih mafijaskih firmi.O mracnim ulicama njih bas i nije briga obzirom da su sa mracnom politikom navikli na mrak pa nam ga i nama namecu.\nCilj i zadatak skoro svake politicke stranke koja se bori za vlast je da narod i zemlju povede u svetlu buducnost. Skoro svake osim SNS-a ciji je cilj da narod i zemlju vrati u mracnu proslost a mrak na ulicama je znak da su na dobrom putu da to ostvare.


Počeli radovi na aerodromu u Bihaću, u toku prikupljanje preostalih sredstava - Akta.ba\nPočeli radovi na aerodromu u Bihaću, u toku prikupljanje preostalih sredstava\n30.07.2018. 09:12 / Izvor: Akta.ba\nPočeli su pripremni radovi na izgradnji aerodroma u Bihaću. U toku je izgradnja pristupne ceste prema budućem kompleksu, a podignuta je i ograda. Vlada Federacije BiH izdvojila je još 1,3 miliona eura za projekt, dok je u protekle dvije godine osigurano 3,3 milijuna eura, piše exyuaviation.com.\n"Pripremne radove i sam projekat ćemo završiti do kraja godine. Već smo započeli postupak eksproprijacije zemljišta, budući da zračna luka trenutno leži na 26 hektara, a trenutno prikupljamo dodatna sredstva za pistu", rekao je Elvedin Sedić, generalni direktor Aerodroma Bihać.\nAmbiciozni plan je da aerodrom u Bihaću bude dovršen u naredne tri godine. Međutim, premijer Federacije Bosne i Hercegovine, Fadil Novalić, izrazio je svoje razočaranje dinamikom izvođenja radova.\n"Neke su stvari učinjene, ali prošle godine sam dva puta posjetio Bihać i bili su sasvim drugi rokovi u pitanju kojih se menadžment nije pridržavao. Federacija je obezbijedila ne samo novac već i stručnu pomoć. Tako je prije nekoliko mjeseci generalni direktor Međunarodnog aerodrome Tuzla Rifet Karasalihović posjetio Bihać kako bi podijelio svoje znanje i stručnost", rekao je Novalić.\nDodao je kako je vlada svjesna da nema dovoljno sredstava za izgradnju piste, te se kao rješenje nameće učestvovanje privatnog investitora u projektu. Interes za ulaganje već su izrazile Kuwaiti investicijski fond i turska kompanija Çelebi Aviation Holding.\nUprkos planovima da radovi na izgradnji piste počnu ove godine, to se vjerovatno neće desiti. Podsjetimo, najbolje idejno rješenje za izgradnju budućeg aerodroma u Bihaću odrabrano je početkom ove godine, a cijeli projekt procjenjuje se na oko 25 miliona eura. To uključuje izgradnju piste, putnički terminal i kontrolni toranj.


Đerona i kukić posle pobede: „Bili smo ispražnjeni posle utakmice u Francuskoj, ali smo pokazali da smo prava grupa!“ (video) - Povezane vesti - Naslovi.net\nSelektor rukometne reprezentacije Srbije Toni Đerona govorio je nakon trijumfa naše selekcije u Zrenjaninu nad Grčkom. – Bilo je teže psihički nego fizički posle velikog napora i uspeha protiv Francuske. Grke respektujemo, pokazali su timski duh… »\nSrbija sjajna u Zrenjaninu! Rukometaši Srbije su u okviru kvalifikacija za Evropsko prvenstvo na domaćem terenu u Zrenjaninu slavili protiv Grčke rezultatom 31:21(15:12). Grčka je samo tokom prvog poluvremena uspevala da parira Srbiji gde su držali… »\nZRENjANIN: Selektor muške rukometne reprezentacije Srbije Toni Đerona rekao je da je obrana bila ključ večerašnje pobede protiv Grčke. Srbije je slavila protiv Grčke u Zrenjaninu 31:21 (15:12), u 3. kolu kvalifikacija za Evropsko prvenstvo 2022… »\nSa svojom ekipom je probudio ljubac Srbije prema rukometu i sada čestita izabranicima! Sa svojom ekipom je probudio ljubac Srbije prema rukometu i sada čestita izabranicima! Selektor muške rukometne reprezentacije Srbije Toni Đerona rekao je da je… »\nNovi magazin pre 4 satijoš 42 povezane\nUŽIVO: Rasplet u grupi A, Švajcarci vode, Šaćiri desnom duplira prednost Švajcarske\nMozzart sport pre 13 minutajoš 40 povezanih


Potvrđena optužnica protiv Predraga Bastaha za zločine u Vlasenici - Detektor\nPotvrđena optužnica protiv Predraga Bastaha za zločine u Vlasenici\n14. Septembra 2020.16:03\nSud Bosne i Hercegovine potvrdio je optužnicu koja Predraga Bastaha tereti za zločin protiv čovječnosti počinjen na području Vlasenice, odnosno sudjelovanje u ubistvima civila na lokalitetu Mračni dol (Mračnica), potvrđeno je iz Državnog suda za Balkansku istraživačku mrežu Bosne i Hercegovine (BIRN BiH).\nPrema navodima optužnice, Bastah se tereti da je, u svojstvu pripadnika rezervnog sastava Stanice javne bezbjednosti (SBJ) Vlasenica, zajedno s još dvojicom pripadnika Vojske Republike Srpske (VRS) sudjelovao u ubistvima 37 civila bošnjačke nacionalnosti na lokalitetu Mračni dol, u okviru širokog i sistematičnog napada usmjerenog protiv nesrpskog stanovništva na području općine Vlasenica.\n“Tijela žrtava su pronađena i ekshumirana 2000. godine, na istom mjestu gdje su strijeljani”, naveli su ranije u Tužilaštvu.\nNavode optužnice Tužilaštvo će, kako je najavljeno, dokazivati pozivanjem 44 svjedoka, od čega dva stručna vještaka te prilaganjem više desetina materijalnih dokaza.\nBastaha je Sud BiH 2011. pravosnažno osudio na dugogodišnju zatvorsku kaznu u trajanju 22 godine zbog zločina počinjenih u Vlasenici, te se optuženi nalazi na izdržavanju ove kazne.\nTom presudom je proglašen krivim po devet od ukupno 16 tačaka optužnice, između ostalog za ubistva nekoliko civila, kao i da je u junu 1992. u vlaseničkom selu Jarovlje učestvovao u zarobljavanju Ibrahima Lele i njegovom odvođenju iz logora “Sušica”, od kada mu se gubi svaki trag.


18/09/2011 | 11:08\nKompanija “Šarp”, jedan od vodećih svetskih proizvođača elektronike, obustaviće proizvodnju dva onovna modela tablet računara “Galapagos”, objavila je njujorška agencija privrednih informacija Blumberg.\n“Šarp” je ovogodišnju prodaju tih uređaja prognozirao na milion komada, ali je do sara na tržiste plasirano tek oko 200.000 kompjutera “Galapagos”, zbog čega je kompanija odlučila da obustavi njihovu izradu.\nJapanska kompanija obustavlja proizvodnju tablet modela “Galapagos” sa ekranima od 5,5 i 10,8 inča, u vreme kada je tržište tablet računara, prema podacima istražiavačke organizacije IDC, poraslo na 13,6 miliona uređaja, ili četiri puta u drugom kvartalu 2011.\n“Šarp” će međutim nastaviti sa prodajom modela “Galapagos” sa ekranom od 7,0 inča koji je dostupan za internet porudžbine na teritoriji Japana. Prošlog meseca je drugi proizvođač kompjutera, kompanija “Hjulit Pakard” takođe najavila odlazak sa tržišta tablet računara, pošto nije izdržala konkurenciju.\nPreostale primerke tablet uređaja “ToućPad” kompanija prodaje za 100 evra.\nU isto vreme planove na prezentovanju novih modela tablet računara najavile su kompanije “Soni” i “Amazon”.\nSirt: Jak otpor Gadafijevih trupa


HP organizuje skup o virtualizaciji – Personal magazin\nTim stručnjaka prezentovaće će učesnicima tehnologiju efikasne i kompletne konsolidacije IT rešenja\nKompanija HP organizuje skup o aktuelnoj svetskoj temi „Virtualizacija”, kako bi korisnicima prenela svoje veliko iskustvo na koji način da ostvare uštedu troškova poslovanja i kako da njihove kompanije ostanu čvrste tokom nestabilinih ekonomskih vremena.\nSkup će se odvijati pod sloganom „Sada je vreme za virtualizaciju!” kao bi ukazali vodećim menadžerima domaćeg ekonomskog tržišta da postoje rešenja da troškovi budu niži, a rezultati rada kvalitetniji. Biće prikazano kako je moguće smanjiti troškove i istovremeno ispuniti zahteve korisnika i tržišne potražnje.\nRazgovaraće se o tehnologiji i procesima za kreiranje kompletne i efikasne konsolidacije IT infrastrukture, o tome kako virtualizacija koristi poslovanju i kako HP serveri i storidži, VMware softver i novi Intel® Xeon® procesori serije 5500, zajedno mogu da povećaju operativnu efikasnost svake kompanije, u svetu i kod nas.\nKako biste prisustvovali potrebno je izvršiti registraciju putem linka: www.hp.rs/virtualizacija\nHP organizuje skup o virtualizaciji was last modified: May 16th, 2009 by Redakcija


Car Nikolaj Drugi kao tragični heroj Kosovskog zaveta | Kulturna politika\nPočetna strana > Rubrike > Kulturna politika > Car Nikolaj Drugi kao tragični heroj Kosovskog zaveta\nTragovi jedne istorijske ličnosti u Srbiji\nOsobi koja baš ništa ne zna o rusko-srpskim odnosima svakako ne bi promaklo da se na centralnom mestu u Beogradu, odmah preko puta kancelarije predsednika Srbije, nalazi veliki spomenik poslednjem caru Ruske Imperije Nikolaju II Romanovu. Ako bi ovaj spomenik bolje zagledao, i video da je u pitanju poklon Ruske Federacije, ovaj prolaznik bi lako mogao da pomisli da je reč o nekakvom pokušaju Rusa da simbolički označe svoje prisustvo u Srbiji i na Balkanu povodom stogodišnjnice početka Prvog svetskog rata, i da tom spomeniku ne treba pridavati više značaja od toga. Ali ako bi neko pogledao malo pažljivije, mogao bi primetiti da je car Nikolaj u Beogradu dobio spomenik kakav u gradu još uvek nemaju kralj Petar I i kralj Aleksandar Karađorđević, iako su u pitanju velike istorijske ličnosti srpskog naroda, koje su ga predvodile u teška vremena tog istog Prvog svetskog rata. Oko podizanja spomenika njima srpski narod još nije dosegao konsenzus, dok je podizanje spomenika caru prošlo bez praktično ikakvog osporavanja i negodovanja, koje je inače opšte mesto prilikom postavljanja spomenika u glavnom gradu.\nOvi tragovi cara Nikolaja u Beogradu i Srbiji sežu daleko dublje od jednog poklona Ruske Federacije. Štaviše, Srbija i Kraljevina Jugoslavija su po tom pitanju kudikamo više zadužile Rusiju, jer se upravo tu čuvalo sećanje na viteštvo i blagorodnost poslednjeg ruskog imperatora u vreme kada se u SSSR i u svetu činilo da će on biti zauvek zaboravljen, kao i Imperija na čijem je čelu sedeo. A to sećanje je među Srbima živelo i opstajalo onako kako kod nas uvek opstaju tragičke i herojske priče, bez obzira na istorijske stihije i nedaće koje su se sručile i na srpski, i na ruski narod. Tako se u Ruskoj nekropoli na Novom groblju u Beogradu nalazi spomenik „Ruskoj slavi“, koji je, između ostalog, posvećen „caru Nikolaju Drugom i dvama milionima ruskih vojnika stradalih u Velikom ratu“, i koji se smatra jednim od prvih, ako ne i prvim spomenikom podignutim caru Nikolaju bilo gde u svetu. Ko je imao prilike da poseti hram Sv. Aleksandra Nevskog na Dorćolu, u njemu je mogao da vidi i dve table sa posvetama – jednu na kojoj piše „Petru Velikom, Kralju oslobodiocu“, i drugu, na kojoj piše „Nikoli Drugom, Caru mučeniku“. Budući da je hram podignut 1929. godine, Srbi su, nazivajući poslednjeg Romanova „Carem mučenikom“ još pre rata anticipirali odluku Ruske pravoslavne crkve, koja je carsku porodicu kanonizovala kao svete mučenike tek 1981. godine (Ruska pravoslavna zagranična crkva), odnosno 2000. godine (Moskovska patrijaršija).\nMožda najzanimljivija priča o tragovima poslednjeg cara u Srbiji jeste neobični slučaj sa carevom freskom u manastiru Žiča. Naime, u ondašnjoj Svetosavskoj crkvi (sagrađena 1935. godine pod pokroviteljstvom vladike Nikolaja), posle zemljotresa u Kraljevu 2010. godine, pao je jedan drveni zid, iza koga je pronađena freska Nikolaja II, koju je naslikao istaknuti ruski ikonopisac iz bele emigracije baron Nikolaj Mejendorf. Nakon dolaska komunista na vlast, monahinje su prekrile fresku u strahu da bi nove vlasti zbog nje mogle naneti štetu crkvi, i ona je tu ostala skoro zaboravljena sve dok je nije otkrio zemljotres, nakon čega je ubrzo postala mesto hodočašća kao „prva ikona Sv. cara Nikolaja“, i velika atrakcija za Ruse koji posećuju Srbiju.\nIstorijske činjenice i nadgradnja\nBez ikakve sumnje, treba praviti razliku između Nikolaja Drugog Romanova kao istorijske ličnosti, i „našeg cara Nikole“ iz srpskog nacionalnog pamćenja i mitotvoračke imaginacije. Iako se kod nas veoma često nacionalna mitologija (odnosno „mitomanija“) razapinje na krst kao „kamen oko vrata napretku“, „temelj srpskih iluzija o svetu“, i „sklonost da se mašta i nerealna očekivanja stavljaju na mesto istine“, srpska sklonost ka „raspredanju kafanskih priča“, iako predstavlja noćnu moru istoričara, u stvari predstavlja jednu od najznačajnijih i najvrednijih crta nacionalnog karaktera. Naučna istoriografija, sa svojom stručnom metodologijom, proverenim izvorima, i manje-više neospornim činjenicama, svakako predstavlja kulturni imperativ svakog društva koje drži do sebe, ali moć i domašaj nacionalne epike i konstitutivnih mitova je daleko prevazilazi i po svojim pedagoškim, i etičkim, i metafizičkim implikacijama. U tom smislu, srpske mitske ličnosti ne samo da su jarkije, zanimljivije i simbolički čistije od svojih sivih i ambivalentnih istorijskih prototipova, njihova uloga u formiranju nacionalne svesti je kudikamo važnija, i odsudnija. Ovo se, naravno, odnosi i na lik cara Nikolaja, onakav kakav je očuvan u srpskom nacionalnom pamćenju, i kako se prepričava po kafanama i slavama. Ta slika je, kao svaki mit ili kafanska priča, unekoliko uprošćena i shematizovana, ali je rezultat estetski, žanrovski, pa čak i moralno — kudikamo fascinantniji.\nTo nikako ne znači da se sećanje na poslednjeg ruskog cara kod Srba ne temelji na istorijskim činjenicama. Pogotovo su dve činjenice naročito važne za razumevanje duboke naklonosti koju srpski narod oseća prema tragično ubijenom ruskom monarhu, i obe su vezane za careve istorijske odluke tokom Prvog svetskog rata. Pre svega, Nikolajeva odluka da Rusija uđe u rat neposredno nakon austrougarskog objavljivanja rata Srbiji u potpunosti je poremetila austrijske ratne planove, i naterala Beč da praktično polovinu svoje vojske, koja je bila do zuba naoružana i spremna za invaziju na Srbiju po strateški najpovoljnijem severnom pravcu, odmah prebaci na istočni front. Imperativ brze pobede i brutalnog kažnjavanja Srbije iznudio je dve dobro poznate ishitrene invazije preko Drine, koje je srpska vojska kaznila spektakularnim pobedama na Ceru i Kolubari. Ako se imaju u vidu bez preterivanja genocidni zločini koje je vojska K&K monarhije počinila nad civilnim stanovništvom Mačve i Podrinja tokom te dve neuspešne invazije, i ako znamo da su pobede na Ceru i Kolubari Srbiji kupile čitavu godinu predaha od pokolja i razaranja, onda se zaista bez preterivanja može reči da je svojom odlukom da uđe u rat car Nikolaj Srbiju „spasao od uništenja“. A ako se pri tome još zna da ga je to, po mnogim ishitreno, uvođenje nespremne Rusije u rat koštalo i carstva, i krune, i porodice koja je pobijena pred njegovim očima, ova priča dobija visoki tragički patos, i približava se visinama velikih drama svetske književnosti i njenih najblistavijih likova — poput Jova, Antigone, ili Hamleta. Nema tačke u kojoj se istorijski narativ o caru NikolajuII više približava mitu o caru Nikoli — ruski monarh je bez ikakve sumnje svoju odluku o ulasku u rat učinio iz čisto moralnih razloga, da bi se našao na pomoći malom srpskom savezniku kome je pretilo potpuno uništenje.\nDruga činjenica nije imala tolike posledice po sudbinu Rusije, ali u svesti srpskog naroda nije ništa manje značajna, budući da je vezana za jednu od najherojskijih i najtragičnijih istorijskih epizoda XX veka — Albansku golgotu srpske vojske i naroda. Dobro je poznato da izgladnelu, onemoćalu i bolesnu srpsku vojsku saveznici nisu hteli da evakuišu sa albanske obale, plašeći se zaraze, i da je odluka o evakuaciji doneta tek na insistiranje, i nakon ličnog zauzimanja ruskog cara. Ove činjenice su posle toga u srpskoj mitološkoj tradiciji pretočene u priču o „ultimatumu“, koji je car Nikolaj navodno poslao saveznicima, i u kome je pripretio da će „i Rusiju i Srbiju izvesti iz rata ako se smesta ne ukaže pomoć srpskoj vojsci“. Iako dokument takvog sadržaja nikada nije postojao, on predstavlja prilično vernu kristalizaciju narodnog sećanja na ovaj odsudni događaj — jer da nije bilo uticaja ruskog cara, ne bi bilo ni oporavka na Krfu, ni Kajmakčalana, ni proboja Solunskog fronta, ni oslobođenja svih srpskih i južnoslovenskih zemalja, a Srbiju bi u posleratnim pregovorima tretirali kao objekat, a ne kao subjekta međunarodne politike.\nSrpski narod je odmah nakon rata, koji se u Rusiji pretočio u krvavu revoluciju i brutalan građanski rat koji je zemlju doveo do ruba samouništenja, dobio priliku da se oduži svojim saveznicima i dobrotvorima. Beli Rusi bili su primljeni u Kraljevini SHS kao nigde drugo u svetu, što je delimično posledica tradicionalnih bratskih veza srpskog i ruskog naroda, ali delimično i osećaja odgovornosti za ruski narod i Rusiju, koje je jedino Prvi svetski rat koštao jednako, koliko i Srbe, a u koji su ušli jer nisu hteli da Srbe prepuste na milost i nemilost Austrougarske. Poznato je da je kulturna razmena koja je usledila između srpske elite sa hiljadama naučnika, umetnika, inženjera, i intelektualaca koji su iz Rusije izbegli u Jugoslaviju u velikoj meri zaslužna za malu kulturnu renesansu srpskog naroda koja je nastupila između dva rata. Ova razmena je istovremeno pomogla da se zacementira sećanje na tragično stradale Romanove u srpskoj nacionalnoj svesti, ali i da se u ruskom narodnom pamćenju odredi kulturna i sakralna matrica, po kojoj će se oni pamtiti.\nKosovski mit i poslednji ruski car\nAko su ljubav i zahvalnost srpskog naroda caru Nikolaju i carskoj Rusiji odredile njegove političke odluke vezano za rat, tragična pogibija cara i njegove porodice bila je presudna da se on iz istorije prebaci u legendu. Brutalno i ritualno ubistvo carske porodice, uključujući tu četiri kneginjice i carevića Aleksija, od kojih su Anastasija i Aleksije bili maloletni, dovoljno je strašna scena sama po sebi da čitaoca iščaši iz domena suvoparnog nizanja istorijskih činjenica i statistika, i prebaci u žanr političkog horora. Nema nikakve sumnje da se smrt Romanovih s punim pravom može nazvati mučeničkom (zaista, može li jedan čovek biti stavljen na veće muke, nego da mu pred očima pobiju celu njegovu porodicu), niti ima spora o tome da su oni svi skupa u smrt otišli krotko, smireno, i nepokolebljivo ispovedajući svoju pravoslavnu veru. Ali jedna sasvim druga narativna matrica bila je ključna za recepciju ovog zločina u svesti srpskog naroda — priča o izgubljenom carstvu.\nMit o izgubljenom carstvu predstavlja osovinu srpskog nacionalnog bića od gubitka samostalnosti u XVveku do nacionalnog preporoda u XIXveku. Gubitak carstva predstavlja uvod i scenografiju za najuzvišeniji domet srpske nacionalne legende — Kosovski mit. Nasuprot ciničnim i podsmešljivim opaskama odnarođenih srpskih elemenata (od kojih su mnogi u međuvremenu i „prenarođeni“ u Hrvate, Albance, „Bošnjake“, i „Montenegrine“), koji Kosovski mit nazivaju „glorifikacijom najvećeg srpskog istorijskog poraza“, priča o Kosovskom boju je primarno moralna priča na tragu najsnažnijih i najvrednijih herojskih narativa antike. To je priča o imperativu borbe za ideal — za slobodu, pravdu, i istinu, koje same po sebi predstavljaju veću nagradu od bilo kog materijalnog blaga koje se može steći političkom borbom, ili ratom. Lazarev izbor da se bori za Carstvo Nebesko, umesto da se baci u prljavu i krvavu međusobnu borbu za obnovu već propalog srpskog zemaljskog carstva, predstavlja uzvišeni narativ dostojan najvećih uzleta svetske književnosti. I taj Lazarev izbor bio je više nego realan — on je položio glavu na panj i ostao u pamćenju svoga naroda kao svetac, a lako je mogao da dobije svoje parče zemaljskog carskog kolača od turskog sultana, i da nestane u opskurnosti istorije kao još jedan srpski velmoža koji je okrenuo ćurak naopako, i čija su se deca kasnije poturčila da bi očuvala svoje aristokratske privilegije, kao toliko drugih.\nOva matrica izbora Carstva Nebeskog umesto carstva zemaljskog u srpskoj svesti je potpuno prirodno, čak i refleksno primenjena na poslednjeg ruskog cara. Nikolaj je odluku o ulasku u rat doneo ne misleći na svoju krunu i presto, čak ni na neposrednu dobrobit svoje (zemaljske) imperije, već pre svega vodeći se idealom bratstva, savezništva, i pravde, u uslovima kada je jedna mala, a prijateljska zemlja, bila žrtva nasilja i nepravde. Vreme će pokazati da je Nikolaj II ovim svojim viteškim gestom spasao jedan narod od uništenja i zatiranja, ali je zato izgubio i krunu, i imperiju, i sve što mu je bilo najdraže. Ali je stekao Carstvo Nebesko i sada, sto godina nakon njegove smrti, ikone sa njegovim likom, i likovima njegove žene i dece, niču širom sveta, i obasute su divljenjem i molitvama miliona pravoslavnih vernika, ili prosto ljudi dobre volje. Za to isto vreme, megalomanski spomenici njegovim ubicama, koji su sebe upravo proglasili za apologete i ratnike carstva zemaljskog, koji su hleb i goli život pretpostavili moralu, časti, pa čak i slobodi (koliko se god na nju pozivali), trunu, blede, i nestaju u korovu zbog nebrige i nemara njihovih potomaka. Ironično, boreći se za „hleb iznad časti“, i za „materijalna dobra iznad ideala“, oni su oterali milione u krajnje opipljivu glad, nemaštinu, i bedu. I tek kada se njihov narod ponovo vratio idealima — slobodi, dostojanstvu, i humanosti — uspeo je da podigne glavu, i da vaskrsne.\nImperativ moralnosti u politici kao balast za rusko-srpske odnose\nSrpski narod nije bez razloga nosio epitet „careubica“ na međunarodnoj sceni. Pored viševekovne borbe i preživljavanja više različitih imperija koje su htele sebi da potčine srpski narod, naša narodna kultura je u osnovi izrazito antiimperijalistička, egalitarna, i solidarna sa svakom borbom za slobodu, gde god se ona odvijala. I stoga ne treba iznenaditi što su Srbi za „svoga cara“ prihvatili dvojicu ljudi koji to nisu nikako mogli da budu — cara Lazara (koji je bio knez), i cara Nikolu (koji je bio car Rusije, a ne Srbije). Carstvo obojice je Carstvo Nebesko, a to je jedino carstvo koje u srpskoj tradiciji ima istinski autoritet. I zaista, kao pravoslavni svetitelji, i Lazar, i Nikola, ostvarili su ono što nikada ne bi mogli političkim sredstvima koja su im bila na raspolaganju — da se uzdignu do istinskih vođa i ikona ne samo svog, nego i drugih naroda, pri tome ne nužno samo pravoslavnih vernika. Jer hrabrost, čast, i lično dostojanstvo vole svi, i divi im se svako u kome njegova vlastita ljudskost nije presahla.\nCar Lazar i car Nikola, pri tome, nisu prosto mitološke figure koje srpskom narodu služe za inspiraciju. Oni su paradigme toga kako jedan istinski državnik treba da vodi svoju zemlju, što na unutrašnjem, što na spoljašnjem planu. Ikona cara Lazara stoji u srži srpskog prezira prema sopstvenim političarima, i njihovom večitom kalkulantstvu, sitnom politikantstvu, srebroljublju i kukavičluku. To se ne tiče samo odnosa prema Kosmetu — ideal(izova)ni srpski vođa, poput Karađorđa, Njegoša, ili kralja Petra nikada ne ponižava ni sebe, ni svoj narod, hrabro izlazi na crtu neprijatelju „ne gledajući kolika ga sila napada, već koliku svetinju brani“, i on uvek, i bez ostatka, deli sudbinu sopstvenog naroda. Nije ni čudo što današnji sprski političari nikoga toliko ne mrze kao cara Lazara, i ništa ne preziru toliko, koliko njegovu Nebesku Srbiju. Jer dok je njih, oni će u očima srpskog nacionalnog pamćenja uvek biti niko i ništa, fusnote u istorijskom toku u kome se pamte samo legende.\nNa sličan način figura cara Nikole opterećuje rusko-srpske odnose. Čak i kada iskoračimo iz domena ulepšanog, mitološkog narativa — posle žrtve porodice Romanov, ko zaista može sebe da nazove pravim prijateljem srpskog naroda? Koji je to još strani državnik položio svoju glavu na panj zarad srpskog naroda? (Uostalom, koliko srpskih državnika to može da kaže?) Sa jedne strane, lik cara Nikole duboko je utkan u srpsku ljubav prema Rusiji, koja se posmatra, ne kao vojno-ekonomski hegemon i nuklearna sila, već kao država koja se u vođenju spoljnje politike pridržava načela Sv. Aleksandra Nevskog — „Bog nije u sili, već u pravdi“. I svaki put kada Rusija načini neki gest koji Srbi doživljavaju kao moralan i principijelan — poput vojne pomoći Siriji, ili političke podrške Srbiji oko Kosova — njena popularnost u srpskom narodu raste. I svaki put kada se u politici Rusije prepozna kalkulantstvo, politkantstvo, i hladni pragmatizam realpolitike, Srbi se u Rusiju razočaraju. „Jer car Nikola nije kalkulisao“. Paradoksalno, moralni zahtevi Srba od Rusije su na taj način neuporedivo veći, nego od drugih država sveta. Srbi ne očekuju od SAD, Nemačke, ili Velike Britanije, da po nekom pitanju svetske ili balkanske politike postupe moralno, pa se Srbi u njih ne mogu ni razočarati. Sa druge strane, od Rusije se večito očekuje da ispuni čizme cara Nikole iz Prvog svetskog rata, i to je, bez ikakve sumnje, izvor velikih frustracija za ruske diplomate i državnike u Srbiji.\nZajednička kultura sećanja\nNaravno, u pitanju je mač sa dve oštrice. Jer Srbija ima pravo da očekuje da Rusija bude verna ikoni cara Nikolaja i njegove mučeničke porodice samo u onoj meri, u kojoj je sama spremna da bude verna ikoni cara Lazara i kosovskih mučenika. Ovim se, dakako, otvoreno i direktno manipuliše, pa su upravo najveće perjanice „zemaljske Srbije“ oni koji najviše insistiraju da Rusija treba da se žrtvuje za račun Srbije na način na koji je to učinila pre sto godina, iako oni sami nisu spremni da žrtvuju ni najmanji delić sopstvenog komfora ni za šta, a kamoli za Srbiju. Kada je Rusija ušla u Prvi svetski rat, ona nije ušla kao Veliki brat u školskom dvorištu, iza koga se krije derište koje je izazvalo tuču, pa pobeglo da se sakrije iza bratovih skuta. Rusija i Srbija su u tom ratu bile saveznice, nijedna u rat nije ušla iz hira, i obe su u njemu stradale više nego što se to može očekivati i od jednog naroda, ili države. To herojstvo i solidarnost predstavlja najveći zalog bratstva dvaju država, pa ako one nisu u stanju da podvig ponove, u najmanju ruku zajedničkim snagama treba da čuvaju sećanje na one koji su na oltaru slobode ostavili sve što su imali.\nU toj zajedničkoj kulturi sećanja, Rusi nama mogu da ponude ikonu cara Nikole kao paradigme istinskog prijateljstva i savezništva, a Srbi Rusima mogu da ponude ikonu cara Lazara, kako bi ih stalno podsećala da je ponekad potrebno otići i u neravnopravan i neracionalan boj, da bi sutradan imao ko da uživa u materijalnom blagu, kao što je „rujno vino i šenicab'jela“. Jer „ne živi čovek samo od hleba“, niti je smrt najgore što čoveka može da snađe u životu; a ko ovo razume, i ko se na taj način domogne života večnog — „imao se rašta i roditi“. Žrtva Romanovih stoga nije bila uzaludna — njihov mučenički podvig veći je od svakog političkog uspeha koji su mogli da ostvare. A niko nije pozvaniji da tu žrtvu pamti i ceni od srpskog naroda, koji danas postoji i preživljava zahvaljujući njoj. I ko je — uprkos svim lutanjima za prethodnih sto godina — ostao te žrtve dostojan.\nOvaj tekst nastao je na osnovu izlaganja „Imperator Nikolaй II v mifotvorčeskomsoznaniiserbskogo naroda“, koje je Nikola Tanasić izneo na Međunarodnom forumu posvećenom 150-godišnjici rođenja cara Nikolaja Drugog u Jekaterinburgu, 18. maja ove godine. Forum je bio centralna manifestacija kojom je obeležen jubilej poslednjeg ruskog cara, u godini u kojoj se takođe obeležava stogodišnjica mučkog ubistva carske porodice, a Nikola Tanasić u svojstvu urednika NSPM je na njemu bio jedini predstavnik Srbije. Na liturgiji 19. maja u Hramu na Krvi, izgrađenom na mestu ubistva carske porodice, sveštenici su govorili u srpskom knezu Lazaru kao herojskoj paradigmi na koju se nadovezuje i tragedija ruske carske porodice. Priča im je bila poznata od ranije, iz spisa vladike Nikolaja.


U toku aktivnosti na riješavanju političke krize u Tunisu\nNaslovnica NAJNOVIJE Svijet U toku aktivnosti na riješavanju političke krize u Tunisu\nTunis – Premjer partije Pokreta en-Nahda, Rašid el-Ganuši i lider moćne Tunižanske radničke federacije Husein el-Abbasi su se sastali s ciljem iznalaženja riješenja za ovladavanje trenutnom političkom krizom u ovoj zemlji.\nGanuši je na zajedničkoj press konferenciji održanoj nakon četvorosatnog sastanka u glavnom gradu Tunisa izjavio da će konačni stav o prijedlozima predstavnika sindikata obznaniti nakon niza konsultacija sa stranačkim kolegama i koalicionim partnerima.\nAbbasi je s druge strane kazao kako su krizu izazvali različiti stavovi, nastali sa postepenim promjenama. On je naglasio da će se razgovori nastaviti tokom cijele sedmice i ocijenio da je već došlo do pozitivnog prevrata, uprkos činjenici da se to dešava veoma sporo.\nProtesti u Tunisu su izbili nakon što je lider koalicije Narodni front i član Ustavotvorne skupštine Tunisa, Muhamed el-Brahmi ubijen ispred porodične kuće. Demonstranti su zahtjevali raspuštanje parlamenta i ostavku članova vlade.\nPredsjedavajući Ustavostvorne skuptišne, Mustafa bin Džafer, izjavio je da će sjednice parlamenta biti obustavljene dok ne počnu razgovori pomirenja između političkih partija.


Mišel Bakman i zvanično kandidat\nMišel Bakman objavljuje kandidaturu u Ajovi\nAmerička kongresmenka Mišel Bakman zvanično je podnela zahtev za nominaciju Republikanske stranke za predsedničkog kandidata, koji će se suprotstaviti predsedniku Obami 2012. godine.\nBakman je to saopštila u svom rodnom mestu Voterlu, u Ajovi. Ta država je važna početna stanica za kampanju potencijalnih predsedničkih kandidata jer u njoj počinje proces nominacije na stranačkim skupovima sada zakazanim za februar. Mišel Bakman je rekla okupljenim gradjanima da politika predsednika Obame nije proizvela rezultate, optuživši ga da pokušava da izbvede zemlju iz recesije novima povećanjem vladinih troškova.\n55-godišnja Bakman, koja je nedavno doživela porast popularnosti, favorit je pokreta Čajanka, koji zagovara manji vladin aparat i opoziv zakona o zdravstvenoj nezi koji je sponzorisao predsednik Obama.\nMedju drugim republikancima koji su najavili svoju predsedničku kandidaturu su trenutni favorit i bivši guverner države Masačusets Mit Romni, bivši predsednik Predstavničkog doma Njut Gingrič, kongresmen iz Teksasa Ron Pol, bivši guverner Minesote Tim Polenti i Džon Hantsman bivši guverner Jute, koji je nedavno podneo ostavku na položaj ambasadora u Kini u administraciji predsednika Obame.


Utisak nedelje: Kon, Janković i Radovanović - NOVA portal\nUtisak nedelje: Kon, Janković i Radovanović\nEmisije Autor:Nova 30. Jun. 202008:00 > 16:22\nGosti Olje Bećković ove nedelje bili su epidemiolozi dr Predrag Kon i dr Zoran Radovanović i imunolog Srđa Janković.\nOni su odgovarali na pitanja da li je moguće da je neko falsifikovao brojeve zaraženih i umrlih od koronavirusa u ime izbora i da li ima šanse da vratimo poverenje u lekare.\nNa konkretno pitanje da li su članovi Kriznog štaba lagali o epidemiološkoj situaciji pred izbore, Kon, koji je inače član tog štaba, rekao je da nijedan podatak nije skrivan i negirao optužbe da su mere prebrzo ukinute.\nPredrag Kon Foto: Ivan Dinić/Nova S\n“Nisam došao da branim nikoga, ja na izbore nisam izašao zato što me ne interesuju ni jedni ni drugi. Imam dva cilja – što manje smrtnih ishoda i da zdravstveni sistem opstane“, rekao je Kon.\nNa pitanje zašto se onda oglasio dan nakon izbora i uznemirio javnost pretećom epidemiološkom situacijom i da li je logično da je ona počela odmah u ponedeljak, Kon je odgovorio da je samo pratio podatke i to iz baze Instituta “Batut”.\nOn je pitao kolegu Zorana Radovanovića šta se time želelo postići, na šta je Radovanović odgovorio: “Samo istina”.\nI Srđa Janković, takođe član Kriznog štaba, tvrdi da štab nije lagao kada je reč o epidemiološkoj situaciji i da je svoje predloge bazirao na zvaničnim podacima koje, kako kaže, nije video. On je rekao da je svestan da je narušeno poverenje.\nRadovanović je ocenio da je baza podataka u “Batutu” skandalozna, a podaci besmisleni.\n“Ne postoji nijedna evropska zemlja sa tako lošim podacima“, rekao je on,\nSa tim se nije složio Kon koji je i dalje uveren da sve što je u bazi “Batuta” potpuno odgovara medicinskoj dokumentaciji.\nCelu emisiju “Utisak nedelje” pogledajte u video snimku:\nOlja BećkovićPredrag KonSrđa JankovićUtisak nedelje


Miloš Vojnović, koji je priznao ubistvo Miloša Vidakovića u Budvi 2013. godine, članstvo u kriminalnoj grupi Miloša Delibašića i zimus ubijenog Slobodana Šaranovića, zaključio je sa Tužilaštvom za organizovani kriminal sporazum o svedočenju u zamenu za nižu zatvorsku kaznu.\nUviđaj ubistva Slobodana Šaranovića u Budvi\nNaime, prema sporazumu, Vojnović je dužan da svoj izkaz koji je dao tužilaštvu ponovi pred sudom na suđenju.\nNakon toga će biti osuđen na kaznu od 10 i po godina zatvora.\nPortparol suda Bojana Stanković rekla je danas Tanjugu da je Specijalni sud 28. juna doneo rešenje kojim je prihvatio sporazum o svedočenju između Vojnovića i Tužilaštva za organizovani kriminal.\nNakon što okrivljeni ispuni svoje obaveze predviđene sporazumom o svedočenju i da iskaz na glavnom pretresu u skladu sa sporazumom, biće oglašen krivim zbog krivičnog dela udruživanje radi vršenja krivičnih dela i krivično delo teško ubistvo u saizvršilaštvu i osuđen na jedinstvenu kaznu predviđenu sporazumom od 10 godina i 6 meseci zatvora.\nZa teško ubistvo, inače je predviđena kazna od 10 do 40 godina zatvora, a za zločinačko udruživanje do pet godina.\nSuđenje Delibašiću, Vojnoviću i ostalim optuženima se nastavlja danas.\nOva grupa na čijem je čelu bio ubijeni Šaranović tereti se i za ubistvo Nikole Bojovića, rođenog brata Luke Bojovića.\nMotivi za ova ubistva su, kako se veruje, osveta za ranije ubistvo Šaranovićevog brata Branislava u Beogradu.\nSlobodan Šaranović je ubijen zimus u Budvi, a Luka Bojović je u španskom zatvoru gde izdržava kaznu od 18 godina zbog nezakonitog arsenala oružja koje je kod njega pronađen.


Sarajevo: Danas se otvara “Sajam domaće privrede” | Portal 072info\n09/04/2014 09/04/2014 u 10:22\nUdruženje „Kupujmo i koristimo domaće“ od 9. do 12. aprila organizuje “Sajam domaće privrede” na Trgu Alije Izetbegovića u Sarajevu. Cilj održavanja sajma je afirmacija domaće privrede i promocija domaćih proizvoda.\nNa sajmu će učestvovati više od pedeset firmi sa područja BiH – mala, srednja i velika preduzeća. Firme su iz oblasti tekstilne, građevinske i prehrambene industrije, a tu su i organska proizvodnja, nakit, rukotvorine, kozmetika, kao i nevladin sektor.\n“Sajam će trajati četiri dana i nadamo se doprinosu afirmaciji domaćih proizvoda. Udruženje ‘Kupujmo i koristimo domaće’ već šestu godinu zaredom organizuje ovakvu vrstu manifestacije koja poprima tradicionalni karakter mini sajma bh. privrede”, izjavio je predsjednik Udruženja Admir Kapo, saopćeno je iz tog udruženja.


EPCG neće povećati cijenu struje - Vijesti | Radio Televizija Budva - Budva Crna Gora\n„Vjerujemo da je EPCG dovoljno stabilna da prođe kroz ovu situaciju tako što teret problema neće prenositi na građane. O društvenoj odgovornosti kompanije, uostalom, više od bilo čega drugog govori činjenica da smo 30 miliona EUR uplatili u državni budžet“, kazali su iz EPCG.\nOni su precizirali da je za prvih 11 mjeseci prošle godine uvezeno 769,66 hiljada MWh po cijeni od 29,3 miliona EUR, što znači da je prosječna cijena bila 38,1 EUR po MWh. Do 25. novembra je uvezeno je 652,02 hiljade MWh po cijeni od 60 miliona EUR, odnosno u prosjeku za 92,05 EUR po MWh.\n„Trenutno je, zbog izrazito nepovoljne hidrološke situacije, u našim akumulacijama 111 GWh manje u odnosu na bilans. Vrijednost te energije je 25 miliona EUR“, objasnili su iz EPCG.


Nikolić: Tražiće nam da priznamo Kosovo za ulazak u EU — Radio Velkaton : Radio Velkaton\n6. Decembra. 2014. Region, Vijest dana\nApsolutno znam da ćemo se naći pred izborom: ili Kosovo ili Evropa i na to moramo da budemo spremni, kaže predsjednik Srbije Tomislav Nikolić.\n“Brisel će nas suociti sa priznavanjem Kosova i na to moramo da budemo spremni. O tome što pre treba da postignemo nacionalni konsenzus i vreme je da o tome razgovaram sa premijerom Vučićem”, rekao je Nikolić u intervjuu za Večernje novosti.\nOn dodaje da riječi komesara EU Јohanesa Hana, koji je o tome govorio, niko iz EU nije demantovao, “a to znači i da komesar nije govorio samo iz svoje glave, već je očigledno izneo zvaničan stav”.\n“Ne mora da pođe za mnom. Pošla bi za svojim Ustavom, interesima i raspoloženjem građana Srbije, čašću, moralom…Ne sumnjam da bi Vlada imala istu poziciju u tom slučaju”, rekao je predsjednik Srbije i dodao da među ljudima koji nešto znače u srpskoj politici ne vidi nijednog koji bi se odrekao Kosova i da bismo se “istovremeno odrekli svega onoga što nas čini Srbima”.\n“Ne treba da zabijamo glavu u pesak poput noja i da ne vidimo lava koji nas jede odozgo”, zaključio je predsjednik Srbije.


Hoće li Bajden zaustaviti beskonačnu trku u naoružanju između Rusije i SAD – Borba\nDolazak američkog predsjednika Džoa Bajdena u Bijelu kuću daje šansu Rusiji i SAD da produže Sporazum o smanjenju strateškog ofanzivnog naoružanja, i spriječe beskonačnu i nekontrolisanu trku u naoružanju.\nProduženje ovog najvažnijeg i osnovnog dokumenta trebalo da pomogne u održavanju međunarodne bezbjednosti i strateške stabilnosti, posebno u oblasti nuklearnog oružja, a doprinijelo bi i smanjenju tenzija u svijetu.\nNajave nove američke administracije da će poraditi na produžetku Sporazuma o strateškom naoružanju povezane su sa američkim interesima, s obzirom da im to, kako ističu, daje predvidivo ograničenje jezgra ruskog nuklearnog arsenala, kao i ogroman pristup podacima i kontrolama koje inače ne bi imali.\nS druge strane, za Rusiju je važno da se Sporazum produži, ali takođe i da se obnovi sistem bezbjednosti koji su SAD praktično demontirale.\nRuski vojni ekspert Andrej Koškin pozdravio je ovaj mogući zaokret američke politike i namjeru Bajdenove administracije da produži ugovor START-3, s obzirom da je dosadašnji američki lider Donald Tramp odbijao da produži važenje ovog sporazuma tvrdeći da je zastario jer ne uključuje Kinu, koja neometano razvija nuklearni arsenal i odbija da se pridruži sporazumu, uz obrazloženje da je kineski arsenal neuporedivo manji od arsenala Rusije i SAD.\n„To u određenoj mjeri mijenja pravac saradnje između SAD i Ruske Federacije. Ova želja da se sačuva mehanizam za obuzdavanje trke u nuklearnom naoružanju vjerovatno će biti početak drugačije politike administracije SAD u sredstvima odvraćanja od strateškog naoružanja.\nNajvjerovatnije, to će dovesti do stvaranja drugih sporazuma koji bi mogli u potpunosti da omoguće kontrolu nuklearnih sredstava zemalja, uključujući SAD “, kaže Koškin.\nLopta je u američkom dvorištu\nRusija i SAD, najveće svjetske nuklearne sile, imaju više od 90 odsto svjetskih zaliha nuklearnog oružja, i samim tim na njima je posebna odgovornost za smanjenje nuklearne opasnosti.\nJoš se ne zna šta će Bajden konkretno staviti na pregovarački sto, dok se Rusija zalaže za produženje tog Sporazuma na pet godina i spremna je za saradnju na principu ravnopravnosti i uzajamnih interesa.\nUprkos dosadašnjim nekonstruktivnim stavovima Vašingtona, Rusija je, kao jedina zemlja na svijetu koja ima hipersonično oružje, čak u znak dobre volje dobrovoljno proširila djelovanje Sporazuma o strateškom ofanzivnom naoružanju i na hipersonični raketni sistem „Avangard“.\nS druge strane, Tramp je „pocijepao” više međunarodnih sporazuma zbog čega su glavni elementi kontrole naoružanja znatno oslabljeni. Pre svega, Vašington snosi odgovornost za raspad Sporazuma o nuklearnim raketama srednjeg dometa (INF), dogovorenim između SAD i Sovjetskog saveza 1987. godine, a takođe i za raspad Sporazuma o otvorenom nebu iz 1992. godine, koji omogućava državama-članicama da otvoreno prikupljaju informacije o međusobnim vojnim snagama i aktivnostima.\nIako nove vašingtonske vlasti šalju signale koji ulivaju optimizam, ne sme se zanemariti ni činjenica da je među demokratama stepen rusofobije veći nego među Trampovim republikancima. Ruski analitičari skreću pažnju na to da nova američka administracija još nije izložila uslove za produžetak Sporazuma o smanjenju strateškog ofanzivnog naoružanja i ne isključuju mogućnost da ona može ponoviti uslove Trampove administracije koji su za Rusiju neprihvatljivi. Sada je lopta u američkom dvorištu i čekaju se konstruktivni predlozi.\nZamjenik ruskog ministra odbrane Aleksandar Fomin nedavno je rekao da bi SAD mogle da preispitaju svoj stav o produženju tog Sporazuma, te da se to može dogoditi zbog trenutne političke situacije u Americi.\nPrema njegovim riječima, situacija oko sporazuma START-3 se ne razvija na najbolji način, jer je do njegovog isteka ostalo malo vremena, ali se ne isključuje mogućnost da se stav Amerikanaca može promijeniti. On je podsjetio da je Rusija u više navrata pozivala SAD da produže taj dogovor i da zajednički razrade njegovu novu verziju, ali da je američka strana imala „druge prioritete“.\nPrema sporazumu koji su 2010. potpisali tadašnji predsjednici SAD i Rusije, Barak Obama i Dmitrij Medvedev, obje zemlje smiju da imaju najviše 1.550 razmeštenih nuklearnih bojevih glava i 700 razmještenih raketa i bombardera, a ukoliko bi propali pregovori između Moskve i Vašingtona od 5. februara više ne bi postojao nijedan sporazum koji bi limitirao nuklearno naoružanje dvije sile, a to bi dovelo do skupe i nepredvidive trke u naoružanju.\nIako između Bijele kuće i Kremlja ostaju nesuglasice po brojnim pitanjima, šanse za postizanje dogovora o produžavanju sporazuma START 3 prije isteka roka i dalje postoje, jer bi to odgovaralo interesima bezbjednosti obje zemlje i čitave međunarodne zajednice, a takođe smanjilo bi i rizik od nuklearnog sukoba.


Volkswagen Polo Trendline 1.0I 75 KS...\nDunlop 215/45 R17 XL SP Winter Sport M3\nNaslovna > Suzuki > Jimny > Veliko interesovanje za novi Jimny\nProizvođač navodi da za njegovim novim off-road modelom trenutno vlada velika potražnja...\nOko 4.500 ljudi već je rezervisalo novu generaciju modela Jimny, preko zvaničnog sajta u Velikoj Britaniji, što predstavlja 150% više od najboljeg godišnjeg rezultata koji je ostvario njegov prethodnik. Ništa ne bi bilo čudno, da Suzuki na tržištu Velike Britanije nema ograničen broj automobila koji može prodati u toku prve godine, procjenjuje se da taj broj iznosi oko 1.100 automobila. Naravno, predstavnici Suzukija se nadaju da će taj broj naredne godine porasti na 2.000.\nInače, kompanija je novu generaciju Jimny modela prestavila tokom jula mjeseca tekuće godine. SUV model koji je namjenjen za tržište Evrope, ispod poklopca motora krije novi benzinski agregat radne zapremine 1,5 litara u odnosu na stari motor zapremine 1,3 litra. Bez obzira na zapreminu, novi agregat je za 15% lakši od svog prethodnika, ali je i znatno efikasniji, a u stanju je da razvije 100 konjskih snaga i 130 Nm obrtnog momenta. Povezan je sa petostepenim manuelnim mjenjačem, koji je optimizovan kako bi učinio agregat ekonomičnijim, a zahvaljujući novoj poluzi i ručici, vibracije u kabini su smanjene na minimum. Snaga se od motora preko mjenjača šalje svim točkovima zahvaljujući Suzukijevom „Allgrip PRO AWD“ sistemu, koji je, kako navode iz kompanije „dizajniran za profesionalce“. Reč je o sistemu upravljanja svim točkovima, koji ima tri moda vožnje a to su 2H, 4H i 4L. Dozvoljeni napadni ugao prilikom prilaska prepreci je 37 stepeni, a pri silasku ovaj ugao iznosi 49 stepeni.


Steps 2006: Juniorke BiH u borbi za 13. mjesto - Klix.ba\nTenis Steps 2006: Juniorke BiH u borbi za 13. mjesto\nSteps 2006: Juniorke BiH u borbi za 13. mjesto\n24.7.2006. u 14:24\nŽenska juniorska stonoteniska reprezentacija Bosne i Hercegovine je u drugom meču za plasman od 9. do 16. mjesta na Evropskom prvenstvu za mlade u Sarajevu (STEPS 2006) danas poražena od selekcije Grčke rezultatom 3:1.\nJuniorke BiH će takmičenje nastaviti borbom za plasman od 13. do 16. mjesta, a u 14 sati se sastaju sa Litvanijom.\nJuniori BiH su grupnu fazu takmičenja okončali pobjedom nad Kiprom 3:0, a u 16.30 će igrati za plasman od 21. do 24. mjesta.\nMuška kadetska reprezentacija BiH je u drugom susretu za plasman od 17. do 28. mjesta savladala Kipar sa 3:2. Ovo je kadetima BiH bila druga pobjeda u ovoj fazi takmičenja, kojom su zauzeli prvo mjesto u grupi. U nastavku takmičenja u 19 sati bh. kadeti će igrati za plasman od 17. do 20. mjesta.\nKadetkinje BiH su nakon poraza od Engleske danas savladale Crnu Goru sa 3:1. Osvajanjem drugog mjesta u grupi stonoteniserke BiH će u nastavku igrati za plasman od 21. do 25. mjesta.\nEkipni dio prvenstva završava se u utorak finalnim mečevima, a nakon jednodnevne pauze u četvrtak će početi pojedinačno prvenstvo.\n5h 33min 85\n6h 36min 21\n7h 16min 20


156 novogodišnjih paketića učenicima škole "11. Oktobar" - JuGmedia\nHumanitarna organizacija Pokreni Život je danas realizovala tradicionalnu akciju podele novogodišnjih paketića učenicima škole za osnovno i srednje obrazovanje „11. Oktobar“.\nAkciju su uveličali „Deda Mraz“ i „Nova Godina“ koji su spremili paketiće i spremaju jednu lepu novogodišnju akciju prikupljanja novčanih sredstava za lečenje dva korisnika Fondacije, Ognjena Milčića i Stefana Ranđelovića.\n“O predstojećoj akciji ćemo Vam dostaviti više informacija u nedelju i obavestiti javno građane da u utorak 29.12. izađu sa svojim mališanima i kupe paketić koji su spremili čarobnjaci, a sav prihod od paketića i slatkiša ići će za lečenje dva mališana. Želimo da napomenemo da bez vašu medijsku podršku, bez vaše apele za pomoć i pomoć sugrađana Humanitarna organizacija „Pokreni Život“ ne bi ostvarila dosadašnje rezultate zato bismo još jednom uputili apel svim sugrađanima da pomognu našim korisnicima na dinarski račun: 165-7010855807-48 i u polje svrha uplate navesti za koga novac uplaćuju”, navode iz ove organizacije.\nTrenutno Humanitarna organizacija „Pokreni Život“ prikuplja novčana sredstva za lečenje Viktora Mitića, Stefana Ranđelovića, Ognjena Stojanovića i Ognjena Milčića kao i za pomoć socijalno ugroženim porodicama u Leskovcu i okolini.\nCilj “Prestiža” plasman u Drugu ligu regiona istočne Srbije\nFudbaleri Škole fudbala”Prestiž” iz Vranja i ovog juna nalaze se u stalnom trenažnom procesu kako bi dostigli vrhunsku formu. Oni će biti u stalnom…\nVučić: Do kraja godine povećanje zarada u zdravstvu\nPredsednik Aleksandar Vučić poručio je danas da je zdravstvo jedan od četiri stuba države, zbog čega je posebno važno da ima sve više mladih,…


Osnovana Grupacija trgovačkih lanaca u BiH - Klix.ba\n17.5.2011. u 17:15\nU Vanjskotrgovinskoj komori Bosne i Hercegovine (VTK BiH) održana je Osnivačka skupština Grupacije trgovačkih lanaca u BiH na kojoj su, nakon usvajanja Pravilnika o organizaciji i radu Grupacije i Poslovnika o radu Skupštine i Odbora Grupacije, izabrani predsjednik i potpredsjednici Grupacije i članovi Odbora.\nU saopćenju za javnost navodi se da je za predsjednika Grupacije izabrana Emina Hodžić (Amko komerc d.o.o), a za potpredsjednike Dragan Baškarad (Konzum d.o.o.) i Fehim Baždarević (Drvopromet d.o.o.).\nOdbor Grupacije trgovačkih lanaca u BiH čine Asim Hadžić (Mercator BiH d.o.o.), Armin Šabanadžović (Cdeb-Interex d.o.o), Tine Kek (Tuštrade d.o.o.), Amir Zuko (Merkur d.d.), Senad Džambić ( Bingo d.o.o.), Haris Abdurahmanović (Lora d.o.o.), Emina Hodžić (Amko komerc d.o.o.), Dragan Baškarad (Konzum d.o.o.) i Fehim Baždarević (Drvopromet d.o.o.).\nU narednom periodu rad Grupacije bazirat će se na tekućoj problematici sa kojom se susreću članovi.\nOsnivačkoj skupštini Grupacije trgovačkih lanaca u BiH, osim predstavnika domaćih i stranih trgovačkih lanaca u BiH, prisustvovali su dopredsjednici VTK BiH Bruno Bojić i Amir Zukić, te Zdravko Marinković iz Sektora za javna dokumenta VTKBiH.


Jun 19, 2018 Kaspersky Lab\nIstraživači kompanije Kaspersky Lab koji prate pretnju „Olympic Destroyer“, poznatu po napadu koji se desio za vreme otvaranja Zimskih olimpijskih igara u Pjongčangu u kom je korišćen razarajući mrežni crv, otkrili su da je hakerska grupa koja stoji iza ovog napada i dalje aktivna.\nNaime, hakeri su ovoga puta napali zemlje poput Nemačke, Francuske, Švajcarske, Holandije, Ukrajine i Rusije, fokusirajući svoje napade na orgranizacije koje se bave zaštitom od hemijskih i bioloških pretnji.\n„Olympic Destroyer“ je napredna pretnja koja je pogodila organizatore, dobavljače i partnere Zimskih olimpijskih igara 2018 održanih u Pjongčangu u Južnoj Koreji, koristeći operacije sajber sabotaže sprovedene putem razarajućeg mrežnog crva. Brojni indikatori su ukazivali na različite pravce iz kojih je napad potekao, stvarajući konfuziju u okviru info-bezbednosne industrije tokom februara 2018. godine. Par retkih i sofisticiranih znakova koje je otkrila kompanija Kaspersky Lab upućivali su na to da je iza ove operacije stajala sajber kriminalna grupa Lazarus, koju čine povezani akteri pretnji iz Severne Koreje. Međutim, u martu, kompanija je potvrdila da je u okviru ove kampanje sprovedena složena „operacija pod lažnom zastavom“, i da je verovatnoća da je Lazarus grupa izvor ovih napada mala. Istraživači su sada otkrili da je operacija „Olympic Destroyer“ opet aktivna, i da koristi deo svojih originalnih alata za infiltraciju i prikupljanje informacija, fokusirajući se ovaj put na mete u Evropi.\nOvaj akter pretnji širi svoj malver kroz takozvane spir-fišing (spear-fishing) dokumente koji su veoma slični dokumentima-oružju koji su bili korišćeni tokom priprema za operaciju spovedenu tokom Zimskih olimpijskih igara. Jedan ovakav dokument-mamac odnosio se na „Spiez Convergence“ konferenciju posvećenu pitanjima biohemijskih pretnji, održanu u Švajcarskoj i organizovanu od strane laboratorije Spiez Laboratory – organizacije koja je igrala ključnu ulogu tokom istrage napada u Solsberiju. Drugi dokument targetirao je entitet koji se bavi kontrolom zdravstva i veterine u Ukrajini. Neki od spir-fišing dokumenata koje su pronašli istraživači sadrže reči na ruskom i nemačkom.\nSvi podaci ekstrahovani iz zlonamernih dokumenata dizajnirani su tako da pruže pristup kompromitovanim računarima. Otvoreni i besplatni frejmvork, šire poznat pod imenom Powershell Empire, korišćen je tokom druge faze napada.\nIzgledalo je da napadači koriste kompromitovane legitimne veb servere kako bi hostovali i kontrolisali malver. Ovi serveri koriste popularni otvoreni sistem za upravljanje sadržajem (CMS – content management system) pod imenom Joomla. Istraživači su otkrili da je jedan od servera na kome su hostovani zlonamerni podaci koristio verziju Joomle (v1.7.3) izbačenu u novembru 2011. godine, što ukazuje na to da je moguće da su napadači koristili voma zastarelu verziju CMS-a kako bi hakovali servere.\nNa osnovu telemetrije kompanije Kaspersky Lab i fajlova učitanih na multi-skener servisu, cilj interesovanja „Olympic Destroyer“ kampanje izgleda da su bili entiteti u Nemačkoj, Francuskoj, Švajcarskoj, Holandiji, Ukrajini i Rusiji.\n„Pojavljivanje pretnje „Olympic Destroyer“ početkom ove godine promenilo je oblast identifikacije počinilaca sajber napada i pokazalo koliko je u stvari lako da se donese pogrešan zaključak kada se radi samo sa delom informacija koji je dostupan istraživačima. Analiza i suzbijanje ovih pretnji treba da bude bazirano na saradnji između privatnog i vadinog sektora, izvan nacionalnih okvira. Nadamo se da ćemo deljenjem naših nalaza javno postići da ljudi zaduženi za odgovor na ovakve incidente i bezbednosni istraživači budu u boljoj poziciji da prepoznaju i suzbiju ovakve napade u bilo kojoj fazi u budućnosti.“ rekao je Vitali Kamluk (Vitaly Kamluk), bezbednosni istraživač u GreAT timu kompanije Kaspersky Lab (tim za globano istraživanje i analizu – Global Research and Analysis Team).\nPrilikom prethodnog napada za vreme Zimskih olimpijskih igara, početak faze prikupljanja informacija desio se par meseci pre epidemije samomodifikujućeg razarajućeg mrežnog crva. Veoma je moguće da akteri pretnje „Olympic Destroyer“ spremaju sličan napad sa novim motivima. Zbog toga savetujemo entitetima koji istražuju biološke i hemijske pretnje da budu na visokom oprezu i pokrenu vanrednu proveru bezbednosti gde god je to moguće.\nRešenja kompanije Kaspersky Lab uspešno detektuju i blokiraju malvere u vezi „Olympic Destroyer“ pretnje.


Najavljena realizacija zajedničkih projekata Kantona Sarajevo i Općine Novi Grad – TVSA.BA\nSrijeda, 18 Maja, 2022 2:24\nNaslovna/Vijesti/Sarajevo/Najavljena realizacija zajedničkih projekata Kantona Sarajevo i Općine Novi Grad\nPetak, 11 Juna 2021, 16:33\nPredsjedavajući Skupštine Kantona Sarajevo Elvedin Okerić sastao se danas s predsjedavajućim Općinskog vijeća Novi Grad Mirzom Selimbegovićem s kojim je obišao nekoliko naselja te lokalne zajednice.\nTom prilikom, razgovarano je o saradnji Kantona Sarajevo i najmnogoljudnije općine u Bosni i Hercegovini, kao i o mogućnostima konkretne podrške za nekoliko projekata za koje postoje već ranije potpisani sporazumi.\nSelimbegović je pohvalio dosadašnje zajedničko učešće u implementaciji projekata izgradnje IX transverzale, te rekonstrukcije i sanacije ulice Džemala Bijedića.\nPredložio je i započinjanje realizacije inicijative za gradnju škole u novim naseljima na Otoci, jer to predstavlja veliki problem stanovnika tog naselja.\nOkerić je naveo da je Vlada KS opredijeljena, kao i do sada, da podrži dobre projekte u toj općini koji su u interesu svih njenih građana.\n– U toku su aktivnosti na izradi projektnog zadatka u ulici Stjepana Tomaševića za hidrofleks stanicu. Projekt vodovodne mreže će izraditi ViK, a projekt hidrofleksa projektna kuća koju izabere Općina, koja je i u obavezi da obezbijediti građevinsku dozvolu. U okviru druge tranše planirana je rekonstrukcija vodovodne mreže u ulicama Briješće brdo, Omera Kovača, Hameda Buljubašića, Numan Paše Ćuprilića, te sufinansiranje rekonstrukcije dvorane u OŠ “Mehmedalija Mak Dizdar” na Otoci. Kanton Sarajevo će postojeći cjevovod dužine DN 200 mm u Novopazarskoj ulici planirati za rekonstrukciju iz druge tranše EBRD-a. Za njega još nema građevinske dozvole koju, također, očekujemo da izda ova općina – precizirao je Okerić.\nTokom današnjeg susreta razgovarano je i o sanaciji deponije i izgradnji novih parking prostora, saopćeno je iz Služba za protokol i press KS.


NKPJ I SKOJ NA PROSLAVI OSLOBOĐENJA NOVOG SADA\nU prepodnevnim časovima naši predstavnici odali su poštu svim palim borcima za slobodu i žrtvama fašističkog terora polaganjem cveća na Spomen groblje i spomeniku Novosadskom partizanskom odredu, da bi se kasnije pridružili Svečanoj akademiji “Mi koračamo ponosni” koju je organizovao SUBNOR grada Novog Sada.\nZa nas ovo je jedan od centralnih događaja koje NKPJ i SKOJ obeležavaju na teritoriji grada Novog Sada u znak sećanja na herojsku antifašističku borbu slavnih partizana i socijalističku izgradnju Novog Sada i cele Jugoslavije.\nPartizani i crvenoarmjci su u Novi Sad ušli nakon Beogradske operacije nastupajući ka Mađarskoj i Hrvatskoj i goneći fašističke trupe Mađarske, Nemačke, Nezavisne države Hrvatske, četnike Draže Mihajlovića i druge kvislinške trupe koje su bežale. Novi Sad je tog 23. oktobra 1944. godine oslobodioce dočekao sa skoro uništenom industrijom, bez struje i trećinom stanovnika manje nego pre rata, jer je preko 20.000 ljudi proterano, a više od 5.000 ubijeno u stratištima ili je poginulo u jedinicam NOB-a. Zbog žrtava koje je pretrpeo u ratu i heroizma njenih građana i građana Vojvodine, Novi Sad će 1975. godine zasluženo dobiti orden Narodnog heroja i titulu Grad Heroj.\nNe zaboravljamo da su u prvom redu antifašističkog otpora bili članovi KPJ i SKOJ-a među kojima su svetli primeri heroji Žarko Zrenjinanin, Svetozar Marković Toza, Boško Palkovljević Pinki, Pavle Pap, Sonja Marinković i mnogi drugi.\nNKPJ i SKOJ će i dalje nastaviti da baštine svetle tradicije NOB-a i socijalističke revolucije ostajući verni principu da je najveća počast koju možemo dati palim herojima upravo slediti njihov put i nastaviti borbu za novo društvo socijalne pravde.


Din Kunc u romanu iz 1981. ''predvideo'' koronavirus • Art-Anima\nAmerički pisac Din Kunc je u svom romanu Oči tame (The Eyes of Darkness) iz 1981. godine pisao o virusnoj epidemiji sa epicentrom u Vuhanu, kineskom gradu koji je ove godine privukao pažnju svetske javnosti kao izvorište epidemije ozloglašenog koronavirusa.\nUprkos pompi koja se na internetu munjevito stvorila oko ovog detalja i tvrdnji da je Kunc predvideo koronavirus, ispostavlja se da je zapravo mesto pojave virusa jedini detalj iz romana, koji se poklapa sa stvarnom epidemijom.\nZa razliku od koronavirusa koji nije nastao veštačkim putem, u romanu Dina Kunca virus, imenovan kao Vuhan-400, razvijen je u kineskoj vojnoj laboratoriji kao potencijalno biološko borbeno sredstvo. Virus se u romanu naziva „savršenim oružjem“, jer je 100% smrtonosan. Koronavirus, sa druge strane, smrtonosan je u 2% slučajeva.\nVreme inkubacije virusa Vuhan-400 kraće je od četiri sata, dok vreme inkubacije koronavirusa iznosi od 2 do 14 dana, mada su zabeleženi slučajevi kod kojih je inkubacija trajala i više od dve nedelje.\nTakođe, virus u romanu utiče samo na ljude, ne može da opstane izvan ljudskog tela duže od jednog minuta i ne zahteva skup postupak dekontaminacije.\nInstitut je, međutim, osnovan 1956, odnosno 25 godina pre nego što je roman objavljen.\nTajvan njuz ukazuje na to da je u ranijim izdanjima knjige virus drugačije nazivan, pa je umesto Vuhan-400, virus koji je navodno razvila kineska vlada, nosio naziv Gorki-400 i bio je kreacija ruskih naučnika.\nTek u kasnijim izdanjima romana ime virusa je promenjeno, ali se ne zna kada tačno, a verovatno je da se to dogodilo devedesetih godina.\nPrevious STRANAC U TUĐOJ ZEMLJI Roberta Hajnlajna\nNext Objavljen završni deo Tešićevog serijala KLETVA KAINOVA


RTCG - Radio Televizija Crne Gore - Nacionalni javni servis :: Dijaspora :: Povećan priliv od dijaspore\nCBCG 24. 02. 2013. 13:07 >> 13:02 0\nPovećan priliv od dijaspore\nGrađani Crne Gore koji rade u inostranstvu i iseljenici, prošle godine su u domovinu transferisali 342,8 miliona eura, 6,7 odsto više nego 2011, saopšteno je agenciji Mina-business iz Centralne banke (CBCG).\nUkupne doznake iz inostranstva odnose se na kompenzacije zaposlenih, radničke naknade, razne oblike nasljedstva i drugih poklona i transfera, odnosno na novac koji migranti, radnici na privremenom radu u inostranstvu, šalju svojim familijama.\nNajveći dio priliva je iz Srbije 55,8 miliona EUR, Italije 41,8 miliona, Njemačke 31 milion, Sjedinjenih Američkih Država 21,7 miliona, Ruske Federacije 19,3 miliona, Grčke 16,6 miliona i Velike Britanije 15,3 miliona.\n„Značajan dio sredstava ostvaruju naši pomorci radeći na stranim brodovima, a jedan dio sredstava stiže u Crnu Goru takozvanim neformalnim kanalima, ne kroz bankarski sistem. Za ovaj dio sredstava se radi procjena“, objasnili su iz CBCG.\nPod doznakama, prema međunarodnoj metodologiji koja se koristi u statistici platnog bilansa, podrazumijeva se novac koja migranti, radnici na privremenom radu u inostranstvu odnosno rezidenti Crne Gore koji rade kod nerezidenata šalju svojim familijama.\n„Osnovna karakteristika ovih novčanih sredstava je da se, uprkos krizi, iz godine u godinu uvećava njihov priliv u Crnu Goru“, naveli su iz CBCG.\nIz Ministarstva su ranije kazali da je, na osnovu podataka kojima raspolažu, crnogorskih iseljenika i njihovih potomaka najviše u Sjevernoj i Latinskoj Americi, Srbiji, Turskoj, zapadnoevropskim i zemljama bivše Jugoslavije, ali značajan broj njih živi i u Ukrajini, Australiji, Rusiji i nekim afričkim zemljama.


SUZAVAC I HAPŠENJA NA ULICAMA: Država kaznila protestante koji su pružali podršku Palestincima! : Nadlanu.com\nObjavljeno 26. jul 2014. / 21:28:14\nMiting je ubrzo prerastao u ulične nemire - grupe huligana palili su izraelske zastave, razbijali izloge prodavnica i restorana, demolirali autobuske stanice, bacali flaše i kamenje na policiju.\nPolicija je upotrebila suzavac, blokirala sve ulice koje vode ka tom trgu, i posle sat i po rasterala okupljene. Ukupno je u tom rejonu angažovano oko 2.000 pripadnika specijalnih jedinica radi gušenja uličnih nereda.\nPolicija je preduzela i dodatne mere obezbedjenja sinagoge u blizini Trga Bastilje, koja je već bila napadnuta 13. jula.\nPrefektura Pariza nije dala dozvolu za održavanje propalestinskog mitinga jer je tokom sličnih akcija ovog meseca već u Parizu i okolini već bilo sukoba izmedju aktivista palestinskih i jevrejskih organizacija.\nOrganizatori protesta protiv izraelske ofanzive na Pojas Gaze, u kojoj je do sada poginulo više od hiljadu Palestinaca, pokušali su da na sudu ospore zabranu današnjeg okupljanja. Ranije danas ministar unutrašnjih poslova Francuske Bernar Kaznev je, medjutim, upozorio organizatore i učesnike zabranjenih okupljanja da mogu biti krivično kažnjavani.\nMitinzi solidarnosti sa Palestincima održani su i u Marselju i Nici i bez obzira što se okupilo više stotina ljudi, protekli su mirno.\nBez incidenata završen je miting 10.000 ljudi u Lionu.\nAFP ističe da su najnoviji izraelsko-palestinski sukobi uzburkali strasti u Francuskoj, u kojoj medju zapadnoevropskim zemljama živi najbrojnije muslimanske i jevrejske zajednice - pet miliona muslimana i pola miliona Jevreja.


Narodna banka očekuje da inflacija ostane niska i stabilna – RTV SUNCE Arandjelovac\nHome » Svet » Narodna banka očekuje da inflacija ostane niska i stabilna\nNarodna banka očekuje da inflacija ostane niska i stabilna\nNarodna banka Srbije (NBS) je objavila da očekuje da će inflacija i dalje ostati niska i stabilna, u granicama cilja od tri odsto, sa odstupanjem plus ili minus 1,5 odsto.\nOn je istakao da su problematični krediti (NPL) pali na udeo od 5,7 odsto, što je najniži nivo od izbijanja svetske ekonomske krize 2008. Od toga je učešće NPL-ova u sektoru privrede smanjeno za 5,3 procentna poena, na 5,1 odsto, a stanovništva za 1,3 procentna poena, na 4,4 odsto\nDodao je da je neto priliv stranih direktnih investicija (SDI) u 2018. bio 3,2 milijarde evra, čime su premašena očekivanja centralne banke.\nVisok neto priliv SDI je četvrtu godinu zaredom bio više nego dovoljan da pokrije deficit tekućeg računa, što je doprinelo povećanju deviznih rezervi kao i jačanju otpornosti domaće privrede ne eksterne šokove, saopšteno je na predstavljanju februarskog izveštaj o inflaciji.\nSrbija je, po rečima Jovića, postala otpornija na negativne pritiske iz spoljneg okruženja zahvaljući dobrim rezultatima i koordinaciji monetarne i fiskalne politike.\nPrevious: Tange i prekid: Olimpijakos napustio halu, PAO u finalu\nNext: Tunelom ispod Beograda, kažu, može i opasan teret


Akademija i treninzi – Roboprogram doo\nPružamo sveobuhvatne kurseve, od standardnih proizvoda do proizvoda posebne namene, od sistemskih principa preko upravljanja do održavanja, tako da biste mogli efikasno da upravljate i održavate vaše sisteme za automatizaciju procesa proizvodnje.\nStručni tim pažljivo podučava i konstntno unapređuje kurseve. Obuke se održavaju u trening centru u Beogradu, u prostorijama Fakulteta tehničkih nauka u Novom Sadu ili u vašim prostorijama.\nObuke su prvenstveno namenjene za automatkse sisteme koji integrišu robotske sisteme proizvođača ABB. Prilikom uspešno zavrešenog kursa polazniku se dodeljuje sertifikat koji je odobrila i podržala kompanija ABB.\nIstovremeno, obuka za primenu industrijskih robota obezbeđena je za edukacione ustanove visokog obrazovanja i više strukovne škole\nOsnovna obuka na kojoj polozanici stiču znanje potrebno za upravljanje i konfiguraciju robotsog sistema.\nObuka programiranja senzorike robotskog sistema i ustanovljivanja i otklanjanja grešaka.\nNapredna obuka prilagođena procesima proizvodje: elektrolučno zavarivanje(arc welding), nanošenje lepka(gluing) savijanje ivica (hemming), rukovanje materijalom(handling).\nObuka dizajna i simulacije procesa proizvodnje i offline programiranja robotskog sistema.


Veliki set sa lutkom bebom i čak 16 dodataka!\nNeverovatan poklon koji će pamtiti i devojčica i roditelji\nSve što možete da zamislite za sate i sate kreativne igre\nVisina lutke je 36cm\nOvaj nestvaran set će ostaviti svaku devojčicu bez daha! Lutka beba sa kolicima, gimnastikom, stolicom za hranjenje i još puno dodataka je neverovatan set koji ima sve za puno igranja i maštanja. Čak 16 delova čini ovo poklonom za pamćenje. Uz lutku bebu dobijate sve što je potrebno da je šetate, uspavate, nahranite, igrate se sa njom i uživate. Lutke bebe podstiču razvoj empatije, igru uloga i maštu. U ovom velikom setu za devojčice se dobija:\nlutka beba koja ispušta 10 bebećih zvukova\nkolica za lutke sa metalnom konstrukcijom\nstolica za hranjenje (plastična)\ngimnastika prostirka za bebe lutke\npuder i dodaci\ncucla sa lančićem


Sirijci oborili turski F-16, piloti zarobljeni!\nKurir\t22.06.2012 13:39\nNavodno, dva turska F-16 povredila su sirijski vazdušni prostor, a jedan od ta dva aviona je oboren dok je drugi uspeo da umakne sirijskoj PVO\nGeneralštab turske vojske objavio je danas na svom sajtu da je izgubio svaku vezu sa vojnim avionom tipa F-16 koji je poleteo jutros oko 10.30 sati po lokalnom vremenu iz baze u tuskoj provinciji Malatja.\nGeneralštab je izgubio vezu sa lovcem oko 11.58 sati po lokalnom vremenu, u trenutku kada je vojni vazduhoplov preletao more nedaleko od prvincije Hataj, piše turski Zaman.\nOva vest proširila se društvenim mrežama pa je uskoro počela da kruži i informacija da su sirijske snage oborile taj avion. Navodno, dva turska F-16 povredila su sirijski vazdušni prostor, a jedan od ta dva aviona je oboren dok je drugi uspeo da umakne sirijskoj PVO i vrati se u bazu.\nU međuvremenu, ruska TV Raša tudej objavila je nezvaničnu informaciju da su Sirijci oborili turski ratni vazduhoplov i da su obojica pilota zarobljeni.


Kurdija Avdo: Utakmica protiv Olimpika je prava provjera snage ove mlade ekipe\n8. Aprila 2009. Arhiva Visoko.co.ba\nNakon još jednog gostovanja sa kojeg se Bosna vratila neporažena i to u komšijskom derbiju u Kaknju slijedi još jedan derbi, možda i najvažnija utakmica ove sezone, obzirom da u Visoko stiže lider na tabeli, ove sezone neprikosnovena ekipa Olimpika. Ovu utakmicu u Visokom dočekuju sa velikim optimizmom u klubu i doživljavaju kao pravu utakmicu za provjeru snage Bosne koja veæ sada najavljuje kandidaturu za povratak u Premijer ligu slijedeæe sezone.\n– Ekipa Olimpika je zasigurno trenutno najbolja ekipa u našoj ligi što potvrđuje i tabela odnosno bodovna razlika između njih i svih ostalih ekipa. Utakmica u Visokom za nas je najvažnija u ovom dijelu sezone jer æe biti prava provjera naše snage, snage mlade ekipe koju pravimo i želimo sačuvati i naredne sezone kada æe nam ambicije biti prvo mjesto, bar se sada tako razmišlja u klubu. Politika kluba forsiranja mladih igrača dala je puni učinak što nas drži na visokom treæem mjstu na tabeli. Prošle sezone u Sarajevu smo izgubili nesretno i nespretno inimalnim rezultatom 1:0, nadam se da æemo se revanširati lideru za taj poraz. Malo je zabrinjavajuæe za nas povreda Adnana Džafiæa, trenutno našeg najboljeg igrača koji je u drugom dijelu sezone postigao tri pogotka. Nadam se da æe naš ljekarski tim osposobiti Džafiæa i da æemo derbi sa Olimpikom dočekati u punom sastavu – izjavio je pred ovaj derbi pomočni trener Bosne Avdo Kurdija.\nObilježen 7. april, Dan oslobođenja Visokog\nU četvrtak otvaranje Centra za pružanje usluga građanima


kih, sportskih, ekonomskih, pomoćnih objekata, kao i adaptacija, sanacija, rekonstrukcija, investicionih održavanja, urbanističkog projektovanja, projekata eksterijera i enterijera. Bavimo se javnim poslom, a naši učinci su svakodnevno vidljivi u vašem okruženju, konstatno izloženi očima javnosti. Stručnim nadzorom na objektima koji su projektovani od strane drugih lica, srijećemo se sa različitim rješenjima, različitim mišljenima, širimo sopstvene vidike, uputimo i prihvatimo sugestije. nije pošteđen spornih, problematičnih pitanja, ali do rješenja uvijek dolazimo timski. Jedna od bitnijih karakternih crta našeg tima je upravo kolegijalnost. Trudimo se da klijentima budemo dostupni u svakom trenutku i spremni da im na jednostavan i efikasan način prezentujemo presjek stanja njihovog projekta, bez obzira da li se radi o projektovanju, nadzoru ili izvođenju radova na objektima. DJELATNOSTI I ZNAČAJNI PROJEKTI U dugogodišnjem radu preduzeće je radilo na projektovanju, izvođenju, vršenju stručnog nadzora i vršenju tehničke kontrole-revizije, tehničkim prijemima različitih i mnogobrojnih objekata: stambenih, poslovnih, proizvodno-tehnološ-\nNaša misija je kreiranje svijeta oko nas, upotrebljivog prostora, koji ne smije biti samo skupa skulptura na postolju. Iz tog razloga, skoro pa besmisleno je porediti vrijeme provedeno na projektu, mjereno danima, mjesecima, eventualno godinama, u odnosu na višedecenijsko postojanje objekta nastalog upravo iz naših papirnih poligona. Obzirom na to da smo veoma prisutni na graditeljskoj sceni Crne Gore i neskromno rečeno, među liderima u našem poslu, imali smo priliku da učestujemo na vrlo zanimljivim i značajnim projektima. Mnogi od njih su publikovani kroz različite medije, ali mi ćemo i ovdje istaći samo neke od njih. Najizazovniji među javnim objektima bili su: Nacionalni centar za transfuziju krvi u\nPodgorici, Izmještanje ikone Bogorodice Filermose, Sportske dvorane u Podgorici, Žabljaku, Cetinju i Gusinju, Novo gradsko pozorište u Podgorici, Administrativni objekat za zgradu Opštine Mojkovac, Rekonstrukcija Kraljevskog pozorišta “Zetski dom” na Cetinju, Dječiji vrtić na Starom aerodromu u Podgorici, Rekonstrukcija Doma kulture u Beranama, Srednja stručna škola u Golubovcima, Kompleks za SAJ i PJP na Zlatici u Podgorici, Zajednički granični prelaz između Crne gore i Albanije, Rekonstrukcije Bazena “Nikša Bućin” u Kotoru i gradskog bazena u Podgorici (nadkrivanje), Gradski trg u Danilovgradu, Dom starih u Podgorici i brojni drugi. Osim javnih objekata posjedujemo i veliku referentnu listu stambenih i rezidencijalnih objekata. Obzirom na to da se redom radi o privatnim objektima, nemamo mogućnost da baš svakom od njih damo ime, ali navešćemo one, koji ćete vi, dragi čitaoci sigurno prepoznati. Izdvajamo: Zgrada “Ćošak” u Podgorici, Zgrade Crnogorskog fonda za stambenu izgradnju, Porodična vikendica na Žabljaku (u kojoj je snimana serija “Budva na pjenu od mora”), Dvije nove zgrade uz korito rijeke Morače čija je izgradnja u toku (“VB INVEST” kod Vezirovog mosta i “Fidija” kod hotela “Ambasador”), Stambeni kompleks Topla III u Herceg Novom i izuzetno veliki broj drugih kolektivnih i porodično


Page 9-Promo || story.rs\nOvo je piće uz koje ćete produžiti leto\nLagano se opraštamo od dugih sunčanih dana, od visokih temperatura, od aktivnosti u kojima smo uživali i tokom kojih smo osveženje tražili u hladu, vodi i omiljenim napicima među kojima je pivo.\nmts NAJBOLJA MOBILNA MREŽA U SRBIJI - potvrdio Net Check\nDESETI DEČIJI LIKOVNI KONKURS FORMA IDEALE - „Moja idealna soba“ za predškolce i prvake iz Srbije\nSpektakularna ceremonija otvaranja donela velika iznenađenja, prve flertove, sukobe, ali i do sada NEZAPAMĆENU GLEDANOST!\nTreći po redu Belgrade Music Week festival uspešno je završen!\nJedina stvar o kojoj region bez prestanka priča 365 dana u godini je rijaliti “Zadruga”. Već pet godina, “Zadruga” je zvanično najpretraživaniji pojam na Google-u, obara rekorde na društvenim mrežama, dok je po gledanosti apsolutno bez konkurencije.


Press Općina Maglaj / 12.07.2017\nŠkola fudbala "Sportino-Ma" osvojila treće mjesto u Minhenu\nIz Minhena su se dječaci Škole fudbala „Sportino-Ma“ vratili sa značajnim trećim mjestom na "Olydorf Kupu" i tako još jednom pokazali da su veoma talentovani, te da uspjeh od prošle godine na istom turniru nije bio nimalo slučajan.\nTim povodom treneri Anes Pašić i Admir Mrehić posjetili su načelnika Mirsada Mahmutagića i izvjestili ga o tituli koju su dječaci donijeli iz Evrope. Naročito su ponosni obzirom da se radi o turniru međunarodnog karaktera, gdje su bili dječaci iz veoma jakih fudbalskih klubova. Tamo ih je dočekao veliki broj sugrađana i potrudili su se da dječacima bude još jedno divno iskustvo.\n„Dječaci su vidjeli da se mogu nositi sa velikim evropskim klubovima, konkretno iz Njemačke. Tako da su i ove godine iznenadili nas trenere, ali i potvrdili naš kvalitetan rad s njima, te zalaganje koje zajedno sa njihovim roditeljima zaista mi ostvarujemo“ istakao je trener Mrehić.\nNačelnik je pohvalio rad Škole fudbala „Sportino-Ma“ i dječacima zaželio svu sreću u budućnosti, te mnogo dobre igre i uspjeha u fudbalu.